text:
-
azul, s tmacahut-a i lemdeY tira, imi yal mi ara kecmeY ar ussu, ttaddameY-d lekwaYeḍ-nni anda tettwaru a ten-YreY, a ken-snemmreY a wen-rrnuY a Seid, d Wakli Azwaw, d ayen ifazzen, s wawal-agi aneggar, riY a d-iniY: c’est un chef-d’oeuvre.
-
Tanemmirt a Muḥend(dda Muḥ?) a gma!
-
D asefru ad zegreɣ tura ɣef tmerɣa i ɣ-yeğğan ncaḍ.
Ad as-azneɣ tisura i tmuɣli n wul asemmaḍ.
Ad tekker ad tcali di tmura, ahat ad yefsi weblaḍ
deg taddart ideg yeḍra, wayen ur neḍri di tiyaḍ.
I weqcic d-yeffɣen seg-s, sani ara yessiweḍ tameddit?
Deg iḍarren-is akk yesseɣreṣ, yeṭṭef-it yiḍ di taddart TALWIT.
Seg wakken ur yesei amwanes, axxam n yemsebriden yettnadi-t.
Yenneqlab kan yesla i lḥess, iwala amɣar yeḍfer-it.
Azul fell-ak a baba amɣar, anda-t wexxam n yemsebriden?
Yya-d a mmi ad nelḥu amecwar, ur yelli d win ibeeden.
Amɣar zdat-s yezwar yerna d win i t-yessawḍen.
Yedda yid-s almi d imi n wemnar n wexxam n yemsebriden.
Atan a mmi ihi wexxam, anida i tzemreḍ ad teṭṭṣeḍ
yerna ngum a d-yeɣli ṭṭlam, a k d-awin imensi ad teččeḍ.
Di tlemmast n taddart i tebnam, axxam-agi iɣer i d iyi-tesskecmeḍ.
Tura ɣas kkes ttexmam, tanemmirt! Ihi ar tayeḍ.
Aqcic yeqqim di tqernit n wexxem ideg t-yeğğa wemɣar.
Ɣas ma teɣli-d tmeddit, ɣef imensi ur igir tisɣar.
Yak taddart-a isem-is TALWIT, i truẓi uqerru, acuɣer?
Ur tezlig fell-as targit, asirem deg yiman-is ur yessemɣer.
Ur yuḥtam almi s-yesla, yezzi-d kan deg-s iwala,
m wul ur nessin tebrek.
D tamɣart teččur d leḥmala, amuḍin ma yeẓra-tt yeḥla,
ad yeqqel amzun werğin yehlek.
Azul a mmi aql-aɣ nella, ugmeɣ-d aman si tala,
tura a d-uɣaleɣ ɣur-k.
Azul yes-m leeslama, s tezmert-im a yemma,
ɣur-i yuzen-ikem-id lmelk.
Tasusmi terna teggugem, s kra yettawlen irekkem,
yeɣli s iciwi n trusi.
Tamɣart tessaweḍ aman d-tugem, teṭṭef deg wawal tṛeggem,
tewwi-d i inebgi imensi.
Ay iḥulfan tuccagem, mi akken s-tefka abernus d-teddem,
teggull i usemmiḍ ur yensi.
Aqcic d uḥdiq ur yessusem, dɣa s ul n temɣart yekcem,
teddem tebda-yas-d asteqsi:
Tamɣart s wawal tettaẓ, tessen tiẓeṭ ideg d-tesquccuḍ.
A mmi teeyiḍ terniḍ laẓ, ansi-k, anida ttedduḍ?
Deg iqerra ssusmen yebẓaẓ, ay aqcic d acu tettrağuḍ?
Ugadeɣ ad iyi-d-teddmeḍ aeekkaz, a d-tiniḍ kker ad telḥuḍ!
Tidet lemmer ad am-tt-iniɣ, ul-im seg-s a yemma ad mḥuɣ.
Mi kkreɣ a d-mmektiɣ, ad zzreɣ s anda tettuɣ.
Ur cfiɣ ansi i d-kkiɣ, ur ẓriɣ anda tedduɣ.
Ttuɣ daɣen isem ay seiɣ, i tura d acu ad am-d-rnuɣ?
Ad rfuɣ fell-ak, acimi? Ad teqqimeḍ akka ar melmi?
Ihi attah tidet ssneɣ:
A k-iniɣ yiwen wawal a mmi, yya-d ad teqqimeḍ ɣur-i,
nekk iman-iw i zedɣeɣ.
Axxam meqqer ad aɣ-yawi, amḍiq ad yegri,
ad iyi-twanseḍ a k-wanseɣ.
Tixsi a ɣ-d-tefk ayefki, ayen is ara nedder ad yili,
awal aql-i ad ak-t-fkeɣ.
Aqcic yesbek, yettwehhim, ur yumin ara imeẓẓuɣen-is.
Maca, d asusam ur yeqqim, yemḥaḥed, yeldi imi-s:
Yenna-yas ma yella s tidet-im, » yessaked tamɣart s allen-is »,
ad qqimeɣ, err-iyi d mmi-m! Ɣef tuyat yeẓẓel afus-is.
Ɣas amzun seg igenni i d-ɣliɣ, teldiḍ-iyi ay asirem ul-ik.
D tidet ayagi ttwaliɣ neɣ tɣurr-iyi targit-ik?
Tenna-yas kker i d ak-nniɣ, deg wexxam ad tkemmleḍ učči-k!
I tura amek ara k-semmiɣ, imi akka tettuḍ isem-ik?
Tiririt yelhan ur tt-yeẓri, yufa-yas-d tin is ur yeɣliḍ.
Akken i m-yehwa semmi-yi! I s-yerra ur yezzi, ur yenniḍ.
S wawalen d-turew tayri, tenna-yas ur nwiɣ almi d-teflaliḍ.
Ihi a mmi a k-semmiɣ ITRI, amzun seg igenni i d-teɣliḍ.
Yenna-yas yelha yisem-agi, yekcem igenni wis-sa.
Isem-is tura temɣart-agi? Tenna-yas isem-iw BISBISA.
Yelha ula d isem-agi, ikemmel učči mi d as-d-tessa.
Kker a mmi ad teṭṭṣeḍ dagi, aṭas i d-telḥiḍ ass-a!
ITRI yekcem ɣer wusu, yewwet-itt ɣef yiwen yidis.
Yebred nezzeh si eeyyu, amzun aseggas ur yeṭṭiṣ.
Azekka-nni teğğa-t ad yesteefu, BISBISA ur yesli i lḥess-is.
S leḥder i tqeddec i tleḥḥu yerna zik i d-teldi tiṭ-is.
Almi izeggen wass i d-yekker, ulac ɣef wacu ara yeccetki.
Am winna yeṭṭṣen yeskeṛ, yuki-d yettnadi a d-yemmekti.
Di ddunit wa yesea ẓẓher, wayeḍ tawenza ur d as-tefki.
Tefka-yas-d BISBISA ad yefḍer, tessers-as-d tazart d uyefki.
D ayefki n tixsi i k d-ssewweɣ, ečč tazart d ak-d-sserseɣ,
ass-agi ad ncali, ad nḥewweṣ!
Mi s-tenna ečč akken ad neffeɣ, yemmekti-d ɣer BISBISA i yezdeɣ
yerna ad yeqqim ɣur-s.
Ul-is yecreh yettaḍṣa, d win turew i temlal tasa,
ɣas ma s tidet mačči d mmi-s.
D acu ara xedmen ass-a? ITRI yeffeɣ d BISBISA,
tesken-as-d taddart d iḥerqan-is.
ITRI yuɣal am mmi-s, ikess-as tixsi-s
yerna izeddem-as-d isɣaren.
Yerra lqeḍyan d ssuq-is, d aẓidan yiles-is,
yeḥdeq s arrac s imɣaren.
Di tiḥerci-s kra ur yenɣis, ḥemmlen at taddart tikli-s,
ɣas ma d terẓeg n tiṭ i yezzewren.
Sseed-is yuki ur yeṭṭiṣ, tgerrez ddunit-is,
iḥemmel yemma-s t-iḥemmlen.
Yiwen wass deg wussan, d aṭṭan amcum i d-yesteqsan,
BISBISA teṭṭef tiɣmert.
Ay adfel ɣef uqerru yessan, d acu akka i d-yusan,
d acu yettrağun tamɣart?
Yak kra win i t-iheggan, yeḥrec ur yeggan,
amdan tegguni-t taɣert.
Ay ITRI awi-d sin inagan, leemur ttafgen,
ngum a d iyi-tcuddeḍ taɣeṣmart!
Gilda d Salu yegla-d yes-sen, BISBISA tenna-yasen:
ttxil-wat aẓet-d ɣer ɣur-i!
A tamuṭṭut d wergaz ay iezizen, lecɣal yessefk ad berzen,
yak ur yelli d ayen n diri?
Cfut a widak igerrzen, azekka ur neẓri d acu a d-yasen,
lmut tura ɣef yal d iri.
Axxam-iw d netta ara t-izedɣen, iḥerqan-iw d netta a d-ṣaḥen,
kra a d-ğğeɣ d ayla n YETRI.
Ddunit akka i tella, yelha wayagi d-tenniḍ.
Kemm tenniḍ nekkni nesla, awal ur yezzi, ur yenniḍ.
ITRI ad yawi axxam lexla, kkes akk aɣilif teseiḍ!
Tezmumeg acemma BISBISA, drus kan teɣli, tettɣiḍ.
Tettban-d am wakken teṭṭeṣ, temmut mi teɣli ɣer deffir.
ITRI tɣaḍ aṭas, aṭas, Yekker ad yettru, netta ur yezmir.
Yeqqel i wallaɣ iḥesses, BISBISA tedder di lxir.
Yeẓra yecreh wul-is yes-s, talwit ideg tella ur teffir.
ITRI yegra-d iman-is deg wexxam i s-d-teğğa BISBISA.
D tixsi i d tamwanest-is, beṭṭu yejreḥ-as tasa.
Ikemmel am medden tameddurt-is, almi d asmi d-yuɣal si lexla.
Yekker ad yekcem s axxam-is, yufa ur yezmir ara.
Yeḍra wayen ur nḍerru, tagi d tidet d tamuffirt.
A ziɣ awezɣi ur yettkukru, ur yessin timendeffirt.
Tawaɣit n YETRI d asefru, tewwet-it-id tferract n tewwurt ɣer tgecrirt.
I tedyant-agi amek ara tt-yefru, lqermud n wexxam ddaw timiṭ?
Inuda yufa-d tiririt i yesteqsiyen s wayes i s-yekcem ttexmam.
Kker kan ad teṭṭṣeḍ di tebḥirt ay ITRI yugaren axxam!
Ɣas ulamma d tameddit, d azɣal, anef a d-yeɣli ṭṭlam!
Walit ay at taddart walit, d leeğeb a ddin qessam!
Azekka-nni mi yuli wass, at taddart wehmen akk deg-s
yerna ur t-eqilen ara.
Akken llan uzzlen ɣur-s, tamezwarut yemmeslayen yid-s,
TAFAT i d isem-is tinna.
Taqcict testeqsa-t tenna-yas: Anisi-k ay argaz?
D ITRI, amek ur d iyi-tessineḍ ara?
Amek? D kečč i d ITRI? Awwah, amek akkagi?
I wannect-a amek i d-yusa?
Nniɣ-am ITRI d nekkini, d TAFAT kemmini,
atan wexxam n BISBISA.
Uhu yiwen ur t-yenni, umnen-t d tirni,
imi d-yuder BISBISA.
Ay akka yecmet wudem-is, amzun d amadaɣ uqerruy-is,
iɣallen-is d ayen ur nettwabdar.
Annect n sin yetrakturen iḍaren-is, ITRI yemḥa later-is,
isem-agi yečča-t yeɣẓer.
Taddart yessagad arrac-is, ur t-ḥemmlen lɣaci-s,
ssawalen-as BAB IDURAR.
Yelha imi d-nezger asefru, d inigi n wakud amessas.
Tindict yes-s ara tefru, i umezruy ad yeqqim d aeessas.
I teqṣiṭ ɣezzif usaru, yella wacu ara yekrez wemru,
ccḍeḥ war tiqeṣrit yers-as.
BAB IDURAR yeṭṭef aqerru, deg yiḍ yettwanas bururu,
ur yeggan daɣen deg wass.
Cemteɣ, ugin-iyi medden, kerhen-iyi widak ḥemmleɣ.
Arrac deg-i ttagaden, ihi tura amek ara xedmeɣ?
Takti deg wallaɣ tedden, ḥala tiẓgi ara d iyi-irefden,
amadaɣ ass-a a t-kecmeɣ.
Amdun d netta i t-yeɣzen, yeggan di tlemmast-is am wuccen,
asemmiḍ deg wezɣal yeffeɣ.
Ur yettagad uccanen d yilfan, ur zmiren a d-zzin ɣur-s.
Maca, ssmaḍiḥ asmi d-stufan, asemmiḍ n tegrest iteqqes.
D acu n tqubbet-agi d-yennulfan? Di ddunit ulac anwa i yecfan,
i tnezduɣt ad yekken nnig-s.
I leeğeb ifassen ur krifen, yessuli axxam zdat wasif s icerfan,
atan amek yefra ccɣel-ines:
Ur yeḥwağ agelzim d telwaḥt, s ufus kra yellan yezmer-as.
Yezwar deg uweṭṭi n tberṭeḥṭaḥt, deffir-s sakin yeɣza llsas.
Aman seg wasif i d-yugem, deg tayedwin yegzem,
lebni n iɣerban s yedɣaɣen d waluḍ yers-as.
iseqqef axxam s tayedwin yakk d teblaḍin,
isɣaren ubelluḍ deg tewwura d ṭṭwiqan fkan-as.
Yesbedd axxam annect n wedrar, yezdeɣ deg-s iman-is.
Leib-is deg umadaɣ yeṣṣer, akka i d as-yenna wul-is.
Ur yesseɣzef amecwar, ur yurğa ar d yemmet si ccer,
tiẓgi hraw wakal-is.
Deg inijel yegzem yeẓber, deg wenɣac d tyerza yezwar,
atan wayen yeẓẓa di tebḥirt-is:
Ifelfel, tajilbant, taga, lebṣel, lleft, zrudiya,
lḥemmeṣ, ddellae d texsayt.
Akbal, lekremb, claṭa, afeqqus, ibawen, lubya,
nneɛnae, akbal d tiskert.
Yuɣal yeɣza igeḍyen deg tama-nniḍen,
i ččina, rremman d tẓurin.
Ma deg iḥerqan imeqqranen, yak widak banen,
yezree irden d temẓin.
Yerwa aɣrum n yirden d temẓin, aksum n yewtal d tsekrin
d win n yilfan umadaɣ.
Tissit-is d aman d wid n tẓurin, ẓẓeeter d nneenae ur t-xḍin,
am Rebbi di Fransa i yezdeɣ.
Ɣas wid yettnadin ufan, tamuɣli n wemɣar ad teqqel am tin n llufan,
seg wayen ara walint wallen-is.
Iceṭṭiḍen yesburr medden ur d asen-d-cfan, s weglim n wuccanen d yilfan,
i d-ifeṣṣel i weglim-is.
Ameskar n tullist akken i d-yenna, BAB IDURAR ur yezmir ara,
ad yedder deg taddart TALWIT.
S wayen n diri i ttmeslayen fell-as merra, ɣas ulac win i wumi
yexdem kra,
rran-t amzun mačči d amdan a tawaɣit.
Yir lehdur ffɣen fell-as, yerra-tt i uxemmem.
Yettxemmim am yiḍ am wass, amek ara yexdem.
Amek ara yendi tasennart, akken iḥemmel lɣaci n taddart,
ula d nutni am zik a t-ḥemmlen.
Ayen yettnadi yufa-t, takti tban-as-d am tafat,
mi s-tceṭṭeḥ zdat wallen.
Mi yessalay leḥsab-is, amzun iḥetteb deg iḍudan.
mi yemwafaq d rray-is, ffɣen-as-d sin iberdan :
Yessefk imcumen ad ẓren, ɣas qqleɣ d win icemten,
mačči d nekk i ifernen axessar.
Ilaq daɣen ad faqen, nekkini mazal ḥemmleɣ-ten
yerna mačči d aqeṣṣer.
Awwah, tikti tamezwarut, ur ḥṣiɣ ara a tt-fehmen.
A sen-d-sekneɣ taneggarut, wissen ahat a yi-ḥemmlen.
Annect-a deg twenza-s yura, ula d netta yeẓra,
atan ihi amek i yexdem :
Win yekkren ad yerfed kra, ma ẓẓay ur s-yezmir ara,
a d-yas netta a s-t-yeddem.
Yal win ara yekkren ad yebnu, d netta ara ibibben taeekkemt-is.
S yedɣaɣen d yejga a s-d-yeglu, a t-yerr yeldi deg yimi-s.
Ma d afeqqus, ččina d tẓurin, steqsi arrac ma ur ten-ṛwin,
war ma nettu ayen akk nniḍen ččan seg ufus-is!
Tayri teffukti am tyedrin, d ayen yettnadi i d-yezzin,
uɣalen ḥemmlen-t at taddart-is.
Yiwen useggas deg unebdu, qqurent merra tliwa.
Ɣas a d-yecnu Yidir » ssendu « , tamurt teffud ur teswa.
Azɣal deg ifadden yettcuddu n win ur nezmir ad yeddem ad yeddu,
medden ttargun timiqwa.
Imɣaren d imuḍan amek ara sen-tedṛu? Fad amcum taddart a tt-yexlu,
lemmer BAB IDURAR ur yeqwa.
Imdanen yessefk ad swen, kra n waman deg wasif llan.
Ugmen-d wid izemren i usawen d wezɣal n yiḍ d izilan.
BAB IDURAR yelha-d d yemɣaren, imeẓyanen d wid yuḍnen,
yesserwa-yasen akk aman.
Ɣas udem-is seg wid icemten, ul-is ḥnin walan-t medden,
arrac uɣalen ttwalin-t d amelḥan.
Yiwen wass deg wussan unebdu, yeffeɣ-d yiwen wergaz, iteddu
deg webrid ɣer tlemmast n taddart.
D netta i d-yeffɣen d amezwaru, ur yenwi s tedyant-a ad teḍru,
ur yeẓri acu t-yurğan zdat.
Argaz iɣil yettargu deg wayen yettwali, acku
ngum tefrari tafat.
Yuɣal yeẓmeḍ aqerru, yessawal s usuɣu,
ffɣet-d ay at taddart.
Yiwen ur d-yegri yexxuc, din din wwḍen-t qeccuc meccuc,
ɣilen yeḍra lhemm ameqqran.
ur d asen-teffiɣ am leerac rran d leeruc, mi ssfeqden leɛcuc,
qqsen-ten-id izerman.
Ulayɣer asemɣer uxenfuc, fru-yaɣ-tt-id a mummuc,
ini-yaɣ-d d acu yeḍran!
Win i t-yessbezgen ad aɣ-d-irucc, mačči d turart ulelluc,
yenna-yasen ẓẓulleɣ wwiɣ-awen-d aman.
At taddart s wallen ḍefren iḍudan-is anda ssneeten,
imiren tafat tufrar.
Walan aman la ttcercuren, am wasif i d-teffɣen
seg ddaw wexxam n BAB IDURAR.
Ameẓẓallu-nni yenna-yasen : D nekk i d ssebba-nsen.
A yemma-s mmi-m yezmer!
Dɣa MUSNI i d as-ssawalen, deg icuḍaḍ uqendur-is ssudnen,
si zik yerra iman-is yeẓwer.
Tudert i MUSNI! Tudert i MUSNI!
Uɣalen akk i ttsuɣun.
Yerɣa wul n teqcict-nni, TAFAT, tugad a d-tini
kra at taddart ad rfun.
Teereḍ tazwara teṭṭef imi, yečča-tt wul-is terfed tiɣri,
tura d tidet a d-yestufun :
Arğut ay at taddart! Arğut! MUSNI annect-a yettargu-t.
Slan-as medden akk ssusmen.
A MUSNI fru-yaɣ-d taluft! Ma ɣlin-d seg igenni ɣef tmurt,
acuɣer mačči seddaw wexxam-ik i d-ffɣen?
Tiɣerɣert tebda tettsummu-t, yeqqur din amzun yemmut,
udem-is d tezweɣ i t-isebɣen.
At taddar merra ssusmen, ldin i waḍu imawen-nsen,
yessufeɣ-d awal DIDI :
A tiyessetmatin, ay atmaten, yessefk iḍarren-nneɣ ad awḍen
axxam ideg d-ffɣen waman-agi!
DIDI d argaz iḥercen, si zik i wawal yessen,
ɣur-s ulac aneam sidi.
Lɣaci-nni merra nnan : d tidet, d awal yelhan,
kkren akk uɣen awal-is.
Uzzlen s axxam-nni ad ẓren, ansi akka i d-ffɣen waman,
MUSNI yessemnee iḍarren-is
Yessenser s axxam yekcem, tura azzel faqen-ak a lhemm!
Akka i d as-yenna wul-is.
Axxam n BAB IDURAR, seg-s i d-yeffeɣ wasif-nni.
TAFAT deg ugerjum-is tessemɣer, amzun tessawal s igenni:
BAB IDURAR! Wa BAB IDURAR! deg wawal ur d as-d-yerri.
At taddart ssawlen-as daɣen, yegdel-iten ula d nutni.
Yiwen wergaz yenna-yasen: Deg wexxam wagi ur yelli.
Yiwet tmeṭṭut gar-asen : Ula si teẓgi a d-isel i teɣri.
TAFAT tenna ayen tessen: Wagi ad yili yuḍen ihi.
Tdemmer tawwurt s ifassen, tufa-tt ur temdil, teldi.
Ɣer wexxam tekcem TAFAT, lɣaci urğan ar tt-id-tefru.
BAB IDURAR dinna tufa-t, yeqqummec meskin yettru.
Iɣaḍ-itt, yegzem tasa-s, dɣa tettru ula d nettat.
Lɣaci uɣalen jban-d fell-as, walit tidet ay at taddart!
Imeṭṭawen-is ttcercuren, amzun ḥemlen-d iɣeẓran.
Seg tzuliɣt ɣer berra teffɣen, uɣalen d agelmim n waman.
Ldin akk imawen-nsen, wehmen deg wayen walan.
Qqimet-d a lɣaci ad teslem, yid-i ata wayen yeḍran:
Yekker ad yeḥbes imeṭṭi, maca, ur yezmir ara.
Yuɣal yenna i lɣaci: « Ẓriɣ d acu yeḍran tura.
Urgaɣ asmi ay lliɣ d ameẓyan, d wayen akk yid-i yeḍran,
ukiɣ-d ɣef targit cfiɣ.
Ihi ula d nekk seiɣ imawlan, ad awen-mleɣ wi d iyi-ilan,
ata wayen akk d-mmektiɣ »:
Nekkini d mmi-s n TAKLIT, baba d AKLI N AT WADDA.
Ɣas ma teweer teqbaylit, cfiɣ ɣur-i yiwet weltma.
Tesmekti-yi-tt-id targit, weltma isem-is TANINNA.
Imi ameddakel-is AGGUR, tḥemmel-it, yeggull-as baba ɣef leqraya.
Yesnejmae-itt-id ɣer ger temɣarin, atan ɣef wacu yeggull:
Iwala tessufeɣ-d tidmarin, yessufeɣ-itt-id si lakul.
» Rebḥen ufan-t » ur ɣrin, ur yelli i d aɣ-d-ğğan lemtul.
Lemmer kan ur d asent-rnin i tullas lehlak n wul.
I tmuɣli n ṭṭaq i tt-ssersen, melmi a d-iḍegger AGGUR wass.
Mi t-twala teẓra tessen, abrid n tala deg wul yuɣwas.
Ugur n taluft assen, baba ur yeedil d baba-s.
Mi tewweḍ ukkuẓ d mraw iseggasen, yebɣa a tt-yefk i mmi-s n gma-s.
Yiwen wass lewhi imensi, yanna-yas baba » a yelli,
atan mmeslayeɣ d gma”.
Fell-am nefra-tt ass-agi, mmi-s d yir aqcic ur yelli,
ur kem-yettxaṣṣ wacemma.
TANINNA tenna-yas » Nekkini »?, ulayɣer tḍebbreḍ fell-i,
wagi ur t-ttaɣeɣ ara.
Awal ngum i t-id-tekfi, tečča ayen iɣef ur tebni,
yejbed deg-s s ubeqqa.
Teṭṭerḍeq d imeṭṭawen, tuzzel ɣer texxamt-nniḍen,
awal ur d-yuli imi n yemma.
D nekkini i d-ineṭqen, kkreɣ ad as-iniɣ ayen,
yegzem-iyi awal yenna:
Kečč ṭṭef imi-k kan ssusem! Baba-k yeẓra ayen yelhan, yessen,
anwa i iḥekmen da tura?
„ Am win ara yeqqnen taɣaṭ i wuccen“, tecfiḍ ay assen,
akka i s-nniɣ i baba.
Nniɣ-as » d lbaṭel a baba », yefka-yi tiyita,
ceḍḥen ifeṭṭiwjen zdat wallen-iw.
Kečč mačči d argaz a ccmata, akka i d iyi-yenna,
yenna-k yerna fkiɣ awal-iw.
Tameṭṭuṭ a mmi ur tessin ara, ṣaḥḥa di yemma-k ṣaḥḥa,
ur tselleḍ ara i lehdur-iw.
Ssusem i d iyi-tenna yemma, qader a mmi baba-k tura!
dɣa ffɣeɣ, yeqber wul-iw.
Yezzi-d waggur amzun tefra, amzun acemma ur yeḍra,
baba yessen amek yefren.
Sliɣ mi akken s-yenna i yemma, ssmana i d-iteddun d tameɣra,
awi-d tidak ara ifetlen.
Akken i s-tesla TANINNA, werriɣ wudem-is merra,
amzun ffɣen-t idammen.
Teğğa almi yeffeɣ baba, ɣef wexxam n gma-s tenna:
„Iḍarren-agi ur t-keccmen“.
Baba-m yeẓra i d am-yelhan a yelli yerna nekkenti,
akka i yura di twenza-nneɣ.
D acu nezmer a t-nexdem akkagi? Ula d nekkini
ur ssineɣ baba-m asmi t-uɣeɣ.
Mi d as-tenna yemma ayagi, tenna-yas nekk mačči d kemmini,
nekk s wayen yenna Brecht, umneɣ.
Nekk ul-iw ur yettergigi, win yettnaɣen yezmer ad yeɣli,
ma ur nnuɣeɣ, ḥseb xeṣreɣ!
Yessefk a yelli ad tṣebreḍ, ulac d acu ara txedmeḍ,
annect-a yura di twenza-m.
Argaz-im a t-tennameḍ, yiwen wass a t-tḥemmleḍ,
ula d nekk nnumeɣ baba-m.
Lebɣi-nneɣ merra a t-naweḍ, asmi ara tjewğeḍ,
d dderya ad teččareḍ axxam.
Ilaq a yelli ad tẓewreḍ, mazal ad tissineḍ,
mačči d kra ara tissin tizzya-m.
Imiren TANINNA tessusem, di tyita tesseblee, tečča-tt.
Teẓra d acu ara texdem, nettat d rray-is tefra-tt.
Yegra-d yiwen wass a d-asen akken a tt-xemmlen, iqeffafen,
tettru, tugad tameɣra.
Azekka-nni mi d-kkren, amzun d lqaea i tt-yessbeleen,
yiwen ur yeẓri anda terra.
Baba yeqqel am umeslub, timess tendeh deg wul-is.
Mi ara yettmeslay, yesleblub, am wesfeɣnen lehdur-is.
Yuzen-iyi imiren ɣer gma-s, yenna-yi „ ssiwel-as a d-yas! »,
nekk uzzleɣ, uɣeɣ-as awal.
Yewweḍ-d gma-s yenna-yas: » Anef-as kan, anef-as,
imi tettnadi ɣef cckal”.
Ad neẓẓiẓ tameɣra akka walaɣ, ad tili ssmana d-iteddun.
TANINNA ass-a a tt-id-afeɣ, yid-s d cckal kan a tt-yefrun.
Tasa-w yessefk a tt-qqdeɣ, jmaeliman ar tt-qqneɣ,
alamma yewwi-tt mmi-k.
Ass n tmeɣra a wen-tt-in-fkeɣ, seg wexxam-iw mi n-teffeɣ,
a gma ḍebber aqerruy-ik!
At taddart ufan-d ccɣel, imawen ttkuffuten am wasif :
Yelli-s n WAKLI N AT WADDA terwel, abbuh teɣḍel-as nnif!
Yeɣli-d yiḍ, yuɣal-d baba, ur yufi ara TANINNA,
nekk tetteɣ imensi imiren.
Yenna-yi » kker ssyinna »! Kečč teẓriḍ anida tella,
imi d tuffẓa i k-iceɣben.
Lemmer ẓriɣ anda teffer, tili atta tefra taluft.
Yenna-k, aha ɣiwel, kker, attan zdat-k tewwurt!
Tebra yemma-k yerna ar lemmer a d-tuɣaleḍ war TANINNA,
ar d ad tettwiqqneḍ zdat weɣyul!
Imiren tenna-yas yemma : D acu k-yuɣen kečč tura,
tumneḍ yeẓra anida-tt, seg wul?
Aha kemmini ṭṭef imi-m, ur d-ggar ara iman-im!
Akka i s-yenna baba s leeyaḍ.
Yemma afran ur d as-d-yeqqim, tugdi tekcem-as idim,
tessusem, teqqel am weblaḍ.
Kkreɣ ttlusuɣ abernus, baba ireggem deg-i, yesrus,
nettat di yir ddunit ay tella.
Tekmes-iyi-d lqut s afus, tenna-k berra a mmi ur ttnus,
ruḥ kan ɣer xalti-k MILA.
Ur d-zziɣ i wedrar takurt, deffir-i teṭṭerḍeq tewwurt,
imeẓẓuɣen-iw bubben-d imeṭṭi n yemma.
Yessefk ad bedleɣ tamurt, waɣzen-nni n baba yugar lmut,
ad iyi-yaf ɣer xalti MILA.
Adfel yebda-d asxencef, asemmiḍ deg-i izellef,
aḍu i usuḍu-s yerra-tt.
Ay aḍar ddu ur kerref! Ɣef TANINNA ul yeknef,
wissen meskint anida-tt?
Axxam n waɣzen a t-ğğeɣ, weltma ilaq a tt-id-afeɣ,
ad nedder nekk yid-s anda nniḍen.
Deg webrid-iw imiren ṭṭfeɣ, seg usemmiḍ d ṭṭlam d-mlaleɣ,
tugdi tessergagi-yi iḍarren.
taqabact ɣef tuyat i tt-sserseɣ, tefka-yi kra n tebɣest is zemreɣ,
ad mmagreɣ tugdi d iyi-yeṭṭfen.
Ggulleɣ ar deffir ur teqqleɣ, s uḍar deg tikli greɣ,
anṣuf s wayen a d-yasen!
Tedduɣ i ṭṭlam d usemmiḍ, akken izeggen yiḍ,
sliɣ i yeqjan sseglafen.
D tidet ayagi tesliḍ? Asteqsi-yagi deg-i yettwernenniḍ,
am wakken ur umineɣ ara imeẓẓuɣen.
Dɣa deg unehhit rriɣ, acku deg wul-iw ẓriɣ,
d kra n taddart i d iyi-iqerben.
Deg leḥsab-iw ssuliɣ, seg wakken dgedgeɣ, eyiɣ,
d tirga n yiḍeṣ i d-yesqerbuben.
Deg taddart-agi ad ṭṭṣeɣ, deg-s ɣef weltma azekka a d-qellbeɣ,
ma ulac-itt ad kemmleɣ abrid-iw.
Ɣer wexxam amenzu d tikli wwḍeɣ, sliɣ i useglef, nneqlabeɣ,
iqjan ddan-d deg leeqab-iw.
Segmi i ten-ugadeɣ, uzzleɣ, sin iberdan i d-mlaleɣ,
yal wa lewhi-s s anda yuɣ.
D win ur nban sani, ay ḍefreɣ, deg win n taddart zegleɣ,
tugdi si leeqel tessufuɣ.
Lḥiɣ kan kra iqeddimen, afeɣ ẓẓerb yemmuger-iyi-d.
Iḍan deffir-i sseglafen, a yemma lmut tewweḍ-iyi-d!
Zzewreɣ tamuẓiṭ n weewin, ssefleɣ-tt si ẓẓerb akin,
s uɣiwel ğellbeɣ fell-as.
Iqjan-nni wwḍen-d din din, cfiɣ ɣef yini-nsen di sin,
ameqqran mellul, wayeḍ berriket ṣṣifa-s.
Wali tura a lhemm amcum, mi ara s-dduklent i yiwen!
Rniɣ-d aɣilif n weqjun, tessemɣi-d lmeḥna n baba acciwen.
Ihi segmi meneeɣ i yiḍan, ur d asen-d-yegri wefran,
ula d nutni uɣalen bernen.
Ay aeebbuḍ-iw yebḍan, rewleɣ-d i yeqjan yessḍen,
a ziɣ di tmeqbert i greɣ iḍarren!!!
Ad qqimeɣ ugadeɣ lmut, ad ffɣeɣ ad iyi-gezren yeqjan.
Ssifrer ay allaɣ tagut, sseḥlu-yi a ssarjan!
Mačči d lmut yakk tqeffart, yak imezdaɣ-is d at laxert,
akka ay nniɣ i yiman-iw.
Ɣas tugdi tessemɣer-iyi tamart, ddmeɣ ṭṭṣeɣ di temqbert,
sburreɣ s ubernus-iw.
Taqabact deg ufus i tt-ṭṭfeɣ, asemmiḍ seg-i yeffeɣ,
ttuɣ tawaɣit n baba.
S useglef n yeqjan twennseɣ, ddeqs ay qqimeɣ,
tuɣal tewwi-yi tnafa.
Ɣas ma si eeyyu dgedgeɣ, azekka-nni zik i d-kkreɣ,
yuɣal-d usemmiḍ bu tlufa.
Deg wallen-iw mi akken d-refdeɣ, walaɣ kan taddart, ğellbeɣ,
neṭgeɣ-d si ṣṣur ɣer berra.
Kecmeɣ ɣer tlemmast n taddart, urğaɣ a d-akin medden.
Nniɣ-as anṣuf i tafat, mi walaɣ amɣar d-yeffɣen.
Argaz-nni yeḥdeq, yeẓwer, d azul fell-ak a mmi i d-yezzwer,
sakin yefka-yi-d asteqsi.
D anwa i d nekk i ira ad iẓer, nniɣ-as azul a baba amɣar,
nekkini mačči n dagi.
A mmi atan wudem-ik werraɣ, ahat ur teṭṭiṣeḍ ara.
Yenna-k daɣen akka walaɣ, eeyyu d laẓ ur k-zgilen ara.
Yya-d ad tedduḍ s axxam tura, anef ad nennejmae si berra,
kker kan ihi a mmi ad nruḥ!
Amzun teseeddaḍ-d lgirra, yessefk-ak ad teččeḍ kra,
akken a k-id-yuɣal rruḥ.
Ddiɣ yid-s s axxam-is, neṭḍeɣ deg-s am yebki.
Dɣa nufa tameṭṭut-is, tessers-d tacewwaṭ s uyefki.
Uɣaleɣ-d zik ass-agi yerna wwiɣ-am-d inebgi,
yesseneet-d ɣur-i s ufus.
Tamɣart tessaked-d deg-i, tasa-s fell-i tergagi,
tenna-yas “s uḍar ayeffus”.
Tezzi-d ɣer ɣur-i, tenna-yi: A mmi aql-ak am uqeclaw.
D acu yeḍran yid-k akkagi? Ufiɣ deg usemmiḍ aelaw.
I lkanun terna isɣaren, sseḥmaɣ ifassen, iḍarren,
ččiɣ tacewwaṭ s uyefki.
Ssyen akin ffɣeɣ-d sɣur-sen, ɣas bɣan ad qqimeɣ yemɣaren,
tagnit ur d iyi-ten-tefki.
Twalam abrid amek yenneḍ, amek d-ṛwiɣ akessar d usawen?
Taddart tettak-iyi-d i tayeḍ, almi i d-wwḍeɣ ɣer tagi-nwen.
Azgen wis-sin n targit-iw, yesmekti-yi-d d temẓi-w
d wamek d-kkreɣ s imawlan.
Zgiɣ ɣliɣ ɣef uxenfuc-iw, maca, sekfeɣ imeṭṭawen-iw,
kečč d argaz i d iyi-nnan.
TANINNA ma yuɣ-itt kra, cfiɣ tezmer ad tettru.
Ma yid-i ayen yebɣun yeḍra, iẓri-w yekfa-yas wemru.
Baba ula mi ara d iyi-yewwet, ur tteqqed tasa-s yiwet,
ad yeggall deg-i, ur ttruɣ.
Yemma s yiles-is tesserwet, ɣur-k ad as-inin medden a lmettwet,
d tasa n tyaẓiṭ i k-d-nuɣ!
Am ukufi qqleɣ qebbaɣ, acku zgiɣ qebreɣ,
imeṭṭawen sebken deg-i.
Mmektiɣ-d tura amek i d-kkreɣ, d imeṭṭi aql-i serrḥeɣ,
yettcercur yeẓri, ur ineggi.
I yeḍran d uqerruy-is, ay annect yettwaḥqer di temẓi-s,
a ziɣ kra n imawlan ttɣurrun.
Mi slan lɣaci i lehdur-is, netta iseffeḍ imeṭṭawen-is,
nutni daɣen yid-s ttrun.
Netta yemmal-d ayen t-yuɣen, imeṭṭawen deg-s teffɣen,
tamussni teddem-d aeekkaz.
D azref n tidet i d-isuɣen, yeffeɣ-d akk wayen merriɣen,
yeqqel meẓẓiy am zik, wergaz.
Wehmen akk lɣaci-nni, TAFAT tneggez s igenni,
tenna-yas » tuɣaleḍ am wiyaḍ »
yekker, yuzzel iwala lemri, yufa d tidet yeqqel meẓẓiy,
tamendit tekker i leeyaḍ.
Yir tirga-s din i mmutent, rnant ttwameḍlent,
yuɣal-it-id sser-is amelḥan.
At taddart merra ssudnen-t, s igenni refden-t,
ttsuɣun » yuɣal d acebḥan ».
Ay imi n TAFAT tessneḍ, d acu ara d-tessufɣeḍ,
atan dɣa wamek d-yedden:
» Kker tura ad tuɣaleḍ ɣer taddart, ad tzedɣeḍ,
aql-ak am kečč am medden!“.
yedda yid-sen din din, wergaz, yeğğa axxam-is akken yella.
Ur yerfid yid-s awezwaz, yuɣal s axxam s-d-teğğa BISBISA.
Ferḥen akk medden s lğar, tayri-nsen ɣur-s teffeɣ-d eeryan.
Ssawalen-as am zik BAB IDURAR, ɣas akken yeqqel d ameẓyan.
S yisem-nni yuli-yas ccan, yeẓẓel, ieeğğer deg wulawen.
Medden akk deg seksu-s ččan, deffir kra kan n wagguren.
Derrzen-as at taddart tameɣra, at tudrin-nniḍen usan-d ɣer ṭṭbel.
Reclen netta d SEKKURA, ajuğğeg n wul yenɣa aɣbel.
SEKKURA tella d tamburt n taddart, imawlan-is zik i mmuten.
Ilmeẓyen ɣur-s d tamyezwart, bɣan-tt, nettat tugi-ten.
Ḥemmlen-tt akk, acku tecbeḥ, nettat tḥemmel tilelli.
Ur tessin » aneam, yerbeḥ », tawwurt yiwen ur s-tt-id-telli.
Asmi d-yuɣal BAB IDURAR, tḥulfa s wul-is yemḥaḥed.
A lqecc-iw, ay axeṣṣar, kfan wussan ideg ur qbileɣ ḥedd!
Ihi tura amek ara texdem, tayri thedder war ṣṣut.
Tufa-d tifrat mi akken txemmem, yergagi wul n tmeṭṭut.
Nekkenti s tilawin nezga, nettrağu-ten ar d aɣ-xeḍben.
Zgant xerbent-aɣ tirga, acḥal n tinna i iselben.
Amek ara ṭṭfeɣ iman-iw? Ɣer ɣur-s yessefk ad ruḥeɣ.
Yessefk a t-awḍen iḍarren-iw, s uqerru-w ar d at-awḍeɣ!
Yiwen wass tewweḍ-it s axxam-is, terra-t yeldi imi-s,
ur yumin ara ayen iwala.
Argaz yergagi wul-is, twala mi ceṭṭḥent wallen-is,
tetterqiqis deg-sent leḥmala.
Yeqqel amzun yekcem eemrayen neɣ yettu, dayen,
teffud, telluẓ neɣ terwa.
Tcebbeḥ-as-d imeslayen s tiẓeṭ ɣlayen:
« Eni tfuk-ak lqahwa »?
Yenna-yas » ala, tella », yecreh wul-is mi yesla,
tenna-yas » mačči akka i k-ssneɣ ».
Yekker yesseww-as-d lqahwa, tayri tessekcem-as tawla,
yerran udem-is d azeggaɣ.
Ieewweq amek ara yexdem, ira a s-yini » ḥemmleɣ-kem »,
maca, ur yezmir ara.
Yeqqur, yesbek, yessusem, yuɣal deg wawal yekcem,
di tlufa n taddart yeẓra.
Udem n SEKKURA tuli-t tezweɣ, ma d awal am terṣaṣt i d-yeffeɣ,
ɣur-s tabɣest, teldi imi-s :
Ass-a ɣur-k imi d-kecmeɣ, akken ad nemmeslay fell-aneɣ,
mačči ɣef taddart d imezdaɣ-is.
Yessusem BAB IDURAR, nettat ur d-nusi s urar,
tewwet azrem s aqerru.
D awal yelhan i d-tezwer, tehder-as-d ɣef leqder,
tekkes i yiman-is akukru.
Kečč temgaradeḍ ɣef wiyaḍ, deg warrac d tilawin tettqadareḍ,
annect-a yezga-d ɣef wul-iw.
Awal deg yimi n wergaz yenneḍ, a tidet ass-a ad twehmeḍ,
ad tettsuɣuḍ » ufiɣ iman-iw! ».
Tenna-yas » d acu ara tiniḍ, ma yella tebɣiḍ,
akka d afella ad nedder akken? ».
A tibḥirt ansi d-temɣiḍ? Ijeğğigen is d-tegliḍ,
deg wul-is d awezɣi ad faken!
Tlul-d tebɣest si tmendit, ayen ur nelhi diri-t,
ɣef lehhu, acuɣer nessusem?
Argaz teffeɣ-it tergigit, lqedd-is yerfed-it,
yenna-yas » ula d nekk bɣiɣ-kem ».
Ɣileɣ tugiḍ ad tjewğeḍ, ugadeɣ kan ad iyi-d-terreḍ,
am wiyaḍ akk, ɣef tewwurt.
A tayri nesla mi tessusmeḍ, nesla mi tekkreḍ,
myeẓmaḍen wergaz d tmeṭṭut.
Timerğa tenna » dayen! », a kra yessalayen
ẓẓerb ger wulawen, ihudd!
Lemmer a d-twalim a medden, amek i msudanen,
a d-temmektim Huliwud.
Isali ulac anda ur yewwiḍ, wa yeqqar i wayeḍ » tesliḍ,
s BAB IDURAR d SEKKURA? ».
Ay akud kečč tettnejliḍ, a temẓi skud ur ten-teğğiḍ,
kra n ssmanat kan teḍra tmeɣra.
Ur uklalen ayen n diri, bu wul ur nelhi, yugi ad yasem.
Ddren deg irebbi n tayri, yal targit deg-sen tekcem.
Ay akniwen, anwa ur neẓri, i yeḍran mi d-tlulem?
A tiẓeṭ yuran ɣef yiri, a TAḌṢA ay ASIREM!
Iswi n BAB IDURAR iban am win icummen akken a d-yeeḍes.
Yenna » imezwura-nneɣ nnan: » Eḍṣ i tmeddurt, ad ak-d-tḍeṣ! »,
ul n tmeddurt anwa ur t-nessin? Deg-s teqreḥ, deg-s tamendit.
S yisem n tarwa-nneɣ di sin, ad nesfillet i taḍṣa d talwit ».
Deg wul-is tteebga ur tmal, amgared yeggull fell-as.
ur yerri imdanen am lmal, ɣur-s yiwen-nsen arrac d tullas.
Yesker-d tarwa-s yerna yessen, lecɣal-is akka iferrun :
Di sin zemren ad ḍṣen, di sin zemren ad ttrun.
Ul-is teččur-it tmendit, ṣṣbeḥ neɣ tameddit,
leetab yesfeḍ-it liser.
Yedder d twacult-is di talwit, di taddart TALWIT,
s tiẓeṭ, ccbaḥa d sser.
Tamacahut-is tura TAFAT mi d-teffeɣ, adlis-is d amenzu i yezdeɣ
axxam rran i yedles.
D axxam n-yeğğa deg umadaɣ, gan-as yes-s iseɣ,
yers i umezruy ɣef yiles.
S tidet amarezg-is, yak yufa iman-is,
fell-as tgerrez ddunit.
Yedder s tezdeg, tamendit d tayri n tarwa d tmeṭṭut-is,
rnan ḥemmlen-ten at TALWIT.
Tasa tamcumt tessawel-d, ass n ccree-ik ay wul yewweḍ-d,
abrid n tuffra diri-t.
Ay ayen yeffren ffeɣ-d! Iḥulfan deg-s suɣen-d,
ssumlen-t assen tameddit.
Aqerru-s yekcem deg tmacahut-is, yečča kan imensi-s,
yenna i twacult » iḍ ameggaz! ».
Izeggen yiḍ ur yeṭṭiṣ, yettbeddil deg yidis,
yemmekti-d weltma-s, wergaz.
Yemmekti-d daɣen d yisem-is, winna i d as-fkan di temẓi-s,
asmi d as-semman ZIRI.
Yuɣal yesteqsay deg yiman-is, wissen amek teḍra d imawlan-is,
wissen TANINNA d acu s-yuran ɣef yiri?
TANINNA ahat tsellek iman-is, baba d netta i d waɣzen s yimmad-is,
i tmeɣdurt-nni n yemma?
Teqqim ɣur-s di lğal n warraw-is, nerwel-d, neffer ɣef wallen-is,
wissen ma mazal-itt ɣer baba?
A ziɣ ur fuken ara imeṭṭawen-iw, nedfen ideddicen n tasa-w d wul-iw,
d nutni i d idim d-yeffɣen.
Azekka ad ṭṭfeɣ abrid-iw ɣer taddart n imawlan-iw,
ad ẓreɣ d acu i ten-yuɣen.
Azekka-nni zik i d-yekker, ayen yellan yessefk a t-yehder
d tarwa-s yakk d tmeṭṭut-is.
Akka i d netta BAB IDURAR, fell-asen kra ur t-iteffer,
i tidet yeldi ul-is.
Yenna-yasen ass-a eewwleɣ, s imawlan-iw ad awḍeɣ,
ad ẓreɣ amek i d asen-teḍra.
Kkes anezgum akk fell-aɣ, awi talwit d ak-ssarmeɣ!
I d as-terra SEKKURA.
A TAḌṢA ay ASIREM, yessefk ɣer yemma-twen ad tḥedqem!
Kkes anezgum a baba!
Argaz ɣer udaynin yekcem, yebra-d i ueudiw yellan yeqqen,
yebberdee-it di berra.
Yelsa abernus d acebḥan, yeṭṭef abrid s ayen t-yerḥan,
tasa-s d tikli ad tebḍu.
Medden akk d-yemlal ɣur-s ḍṣan, deg webrid ideg yekka sa wussan,
yewweḍ taddart TIZI N WAḌU.
Abrid akken ira yenneḍ, taggara-s yusa-d wass-is.
Lewhi usiwreɣ n yiṭij i yewweḍ ɣer taddart imawlan-is.
Am uberrani, yiwen ur t-yessin, yemlal-d tamɣart d tamezwarut.
Teddem-d taqecwalt n tbexsisin, d tamɣart i wumi tekna teerurt.
Azul a yemma tamɣart, yella WAKLI N AT WADDA deg wexxam?
Tamɣart tekfa-yas tezmert, ma d aqerru-s yeqeed i ttexmam.
S » Wazul a mmi » i s d-terra awal, tessaked deg-s tmeṭṭut.
AKLI atan seddaw wakal, aṭas aya segmi yemmut.
Yeğğa-d TAKLIT deffir-s, tezdeɣ iman-is kan di lḥara.
I ijerrden di twenza-ines, meskint d ayen ur tuklal ara.
Ɣur-s taqcict d weqcic rewlen yerna di ccbaḥa ifen yal d itri.
Yiwen ur yeẓri anida hemlen, ismawen-nsen TANINNA d ZIRI.
TANINNA terwel zdat tmeɣra, tugi jjwağ s yiɣil.
ZIRI yessufeɣ-it baba-s si lḥara, akken ad inadi ɣef weltma-s i t-iɣil.
Aggusen-is mi ay ɣlin fsin, ussan-is am tcemmaet ay xsin,
kra n wagguren kan i yewwernenneḍ.
Segmi ur d-brinen warraw-is di sin, dɣa yemmut WAKLI meskin,
tessaweḍ-it lkiyya anda ad naweḍ.
TAKLIT tezga ɣef ṭṭaq, melmi a d-flalin warraw-is.
Maca, ɣas ul-is iḍaq, arraw n weltma-s s idisan-is.
Tamara n zik ur d-tegri, ur yeffir tayri,
ur yeskif imeṭṭawen-is.
Ihedder, ineggi yeẓri, yenna-yas » d nekk i d ZIRI »,
tamɣart serrḥen iḍarren-is.
Akken tesla kan i yisem-is, amzun tesker amutur.
Qqlen am ifeṭṭiwjen iḍarren-is yerna tella tesqudur.
TAKLIT wa TAKLIT! TAKLIT wa TAKLIT!
Ay a lxir-im yusa-d mmi-m!
Ansi tekkes aḍar yerr-it, temmuger-iten-id s tazzla TAKLIT,
a ziɣ ɣef ṭṭaq i tella teqqim.
Ayen yeḍran mačči d urar, lḥif yexdem deg-s ccɣel-is.
Iwala-tt BAB IDURAR, amzun yessa wedfel ɣef uqerruy-is.
Maca, ɣas werriɣ wudem-is, yekmec weksum-is,
iɣsan-is banen ğehden.
Tbedd tettmuqul mmi-s, ur tumin ara allen-is,
tagi d targit a medden!
BAB IDURAR iger-as iɣallen-is, yeẓmeḍ yemma-s s idmaren-is,
iẓri-s yeḥmel yettcercur.
TAKLIT daɣen tḥebba mmi-s, kecmen-as s imi imeṭṭawen-is,
rɣan am kra mi ara d-ifur.
Seg tmendit yeččuren ul-is, ṭṭreḍqent tliwa deg wallen-is,
ula d tamɣart-nni tettru ɣef leɣrur.
Qqimen yiwen ur yeldi imi-s, ttemyesmuqalen yemma-s d mmi-s,
d iḥemmalen-nni ay ssqedcen deg wadeg n lehdur.
Dayen ur d-yeqqim ukukru, argaz yezmer ad yettru,
deg imeṭṭi teawen-it yemma-s.
Afus-is tugi ad as-tebru, testewtew-as kra s aqerru,
testeqsa-t ma yufa-d weltma-as.
Anehhit yeffeɣ-d seg yimi-s, ihuzz aqerruy-is,
yettru, yessaked igenni.
TAKLIT s axxam tewwi mmi-s, tenna-yas i tmeddakelt-is:
Yya-d a ZIKA ula d kemmini!
ZIKA tekcem s axxam yid-sen, TAKLIT tesseww-d lqahwa.
BAB IDURAR iger afus-is a tt-ieiwen, d netta i wumi yehwa.
Tenna-yas » qqim kan, acimi? Ɣas ulamma seeddaɣ, ulseɣ lgirra urumi,
lqahwa mazal zemreɣ-as.
Iɣef ZIKA tecfiḍ a mmi? Ḥala nutni i d iyi-d-ibedden i tewwurt ɣef yimi,
nettat, xalti-k d warraw-is, yal ass.
Qqimen drus kan di kraḍ, yeččur-d wexxam d medden.
Yekker-itt hetwir d leeyaḍ, yal wa amek la itedden.
Am tnamit tilawin, kecment-d s tmellalin,
a lxir-im yusa-d mmi-m!
Ssekrent urar, tiɣratin, i wigi ansi akka d-ɣlin?
Ldi a TAKLIT imi-m!
A mmi anida teffreḍ iman-ik? Tettu-k taddart-ik,
fell-ak negzem asirem.
I yeḍran d tasa n yemma-k di lğal-ik, i weltma-k meqqar ẓrant-tt wallen-ik?
Ula d nettat d aqerru n lhemm.
Kečč daɣen atan icab uqerruy-ik, ibeddel akk wudem-ik,
yesla i lehdur, yessusem.
A BAB IDURAR teldiḍ imi-k, teskaddbeḍ imeẓẓuɣen-ik!
D yemma-s ideg yewhem.
Yewhem mi d as-yesla tenna, ğğet-t ar d-yeqqim a tarwa,
mazal ẓriɣ kra ula d nekkini!
Argaz weread yesteefa, d acu tebɣam tura?
am tin yennan ffɣet ssyagi.
Zik-nni mačči akka i tella, imiren ɣas ma ur d as-yehwi kra,
tezga meskint teṭṭef imi.
Ur teqqar uhu neɣ ala, ayen yebɣun yeḍra,
tettseḍḥi a d-tini acimi.
Lɣaci-nni uɣalen ffɣen, deg wexxam di kraḍ i d-qqimen,
netta, yemma-s d ZIKA.
Kra yekka yiḍ ur ṭṭiṣen, myeḥkun ayen yeḍran yid-sen,
tezwar-d TAKLIT tenna :
Seg wasmi teffɣeḍ a mmi, baba-k ur yeṭṭiṣ, ur yečči,
yurğa-k a d-tawiḍ TANINNA.
Yerna lhemm n at taddart-agi, qqaren-as nnif-is yeɣli,
mačči d argaz i yella.
Wwḍeɣ almi d as-nniɣ : Ay argaz akka ttwaliɣ,
yif-it ad nbeddel tamurt.
Yugi, ma s azniq ur yeffiɣ, yiwen wass kan almi t-ufiɣ,
yeqqur deg wusu, yemmut.
Meskin tenɣa-t lkiyya, ssebba-s d wigi yeffɣen ssya,
d ul-is ahat i iḥebsen.
Ass-a kecmen-d ɣur-i merra, amzun acemma ur yeḍra,
walan abernus-ik d ueudiw-ik cebḥen.
BAB IDURAR si tama-s, yemla-d ayen yid-s yeḍran.
Ijuğğeg wul n yemma-s, imi yejweğ, yesea igerdan.
Tegzem-as awal tenna-yas : » Awi-ten-id a mmi! Anida llan? »
» Yya-d ad tedduḍ », yerra-yas, tenna-yas » ad dduɣ war iɣeblan ».
Bɣiɣ ad rekbeɣ aeudiw, a d-mmektiɣ temẓi-w
yerna aṭas aya ur ffiɣeɣ.
A mmi cekklen iḍarren-iw, maca, ɣas txuṣṣ tezmert-iw,
tella tebɣest, ad zemreɣ.
Azekka-nni zik i d-kkren, akken swan lqahwa, dayen,
heggan iman-nsen di sin.
Argaz yelsa abernus t-yesburren, nettat tessekfel-d ayen yeffren,
taxellalt d tarkasin.
Akken yebberdee aeudiw-is, TAKLIT tṣeggem iman-is,
tenna-yas » a mmi heggaɣ ».
Yeddem yemma-s, yesserkeb-itt, yezzuɣer, yezwar zdat tiṭ-is,
d abrid, yak targit teffeɣ.
Teddun, ttmeslayen, ḍeṣṣen, taddart ideg eeddan, ṭṭṣen,
ddan-as s ttawil i webrid.
Fessuset teekemt fell-asen, medden akk bedden ɣer ɣur-sen,
BAB IDURAR ttwalin-t am ugellid.
TAKLIT daɣen d tazedgant, aṭas am nettat ur llant,
ccbaḥa-s tedder i tmeddit.
Ihi lḥan acu ay lḥan, tikkelt-a ukkuẓ d mraw wussan,
wwḍen ɣer taddart TALWIT.
Temmuger-iten-id TAFAT d tamezwarut, tella tettrağu deg-sen.
Din din tenneqlab tmurt, wissen lɣaci ansi d-rsen?
ASIREM d TAḌṢA s tazzla, anṣuf yis-m a yaya!
Di sin gren-as iɣallen.
Tessuden aqerru-s SEKKURA, sakin kecmen ɣer lḥara,
tameddit kecmen-d akk medden.
At taddart cennun, ceṭṭḥen, dduklent tlawin d yergazen,
mačči am di TIZI N WAḌU.
TAKLIT tazwara tewhem, tesseḍḥa tessusem,
tuɣal tfaq mačči d leib zzhu.
Tekker tezwi, terwi am medden, tecḍeḥ, tğelleb, tedden,
tekkes ɣef lehhu akukru.
Tenna » tura ẓriɣ i d aɣ-yuɣen, d iẓuran n wallaɣ i d aɣ-ikerfen,
asmi ur nezmir ad nefreḥ neɣ ad nettru.
A ziɣ mgaraden yemdanen, mgaradent tmura daɣen,
yal wa d tizlit i icennu.
Yessefk-aɣ daɣen ad nefhem, ɣas imdanen mxalafen,
yal amdan yebɣa ad yezhu.
Imawlan kksen-aɣ kra yellan, acku msakit ur ẓran,
kkaten agelzim deg uqerru.
A lxir-iw bedlen wussan, ɣas duben-iyi yeɣsan,
xerṣum tindict ad tefru.
Seeddan iḍ-nni s wurar, a ziɣ d aberraḥ azekka-nni.
Yendeh, yessawel BAB IDURAR » ffɣet-d ad trebḥem a lɣaci! ».
Lɣaci ffɣen-d ɣer tejmeet, yenna-yasen » ay at taddart,
ad uɣaleɣ ɣer tmurt imawlan-iw ».
Yemma iman-is yerna meqqret, ma d tatut-nwen ɣur-i ad temmet
alamma qemcent wallen-iw.
Ngum yessuli lehdur, tegzem-as TAFAT awal:
Ur ttuqim i yiman-ik leɣrur, aha ur ttnadi ɣef ccwal!
I waḍu-agi ansi d-isuḍ neɣ d ccfaya ur tceffuḍ,
anta i d taddart n SEKKURA d warraw-ik?
Qqim kan ɣur-k i d-trennuḍ! TALWIT amek akka a tt-tettuḍ?
Ula d kečč d taddart-ik.
Qqim ssers iman-ik, taddart akk d ayla-k!
Kečč, tameṭṭut-ik, arraw-ik d yemma-k.
Dagi ad teqqimem, dagi ara tzedɣem.
Yessusem, yesbek.
DIDI ixemmem, deg wawal yegzem,
yessen a tt-isellek:
Ayen akk i d-tenna TAFAT, d tidet a BAB IDURAR.
Kečč d aeeggal n taddart, anṣuf s yemma-k a d-teḍfer.
Tameṭṭut-ik d tarwa-k n da, s agemmaḍ ulayɣer ma needda,
a d-iqid wayen ur neffir.
TAḌSA, ASIREM d SEKKURA, kkren, neṭqen ɣur-s merra:
“ Da i nlul, da i k-nessen, da ara nidir”.
BAB IDURAR yeṭṭef imi, at taddart am netta ssusmen.
TAKLIT tenna-yas » a mmi, a ziɣ at taddart-a deg-k ḥemmlen ».
Ula d nekk ad qqimeɣ yid-wen, s uqerru-k ar d ayagi i d aɣ-iwulmen,
ɣef lewqam ur neqqar ala.
Ɣef wexxam n TIZI N WAḌU ulac uguren, llan wid ara t-ieassen,
a t-neğğ i warraw n xalti-k MILA.
BAB IDURAR war tuffra, yenna-yasen “ihi tefra,
ula d nekk d TALWIT i ḥemmleɣ.
Ferneɣ TIZI N WAḌU s tmara, imi tram ad neqqim da,
aql-i s tmendit ara qebleɣ“.
Awal ngum t-id-yekfa, testewtew-as yemma-s tenna:
» A mmi ulayɣer ẓren akk i yeḍran yid-neɣ! ».
Ayen ẓran ur t-teẓri ara, ɣef wayen i d-tenṭeq mi akken yenna
» kerheɣ at taddart-nneɣ »
Ɣas ulamma yerfa wul-ik, ur diri-ten ara yakk at taddart imawlan-ik,
lemmer udem useedi deg wudem usexḍi ur yeddi.
Maca, akken ran ilin neɣ ili-k, dagi kan ara telhu tmeddurt-ik,
i d as-d-yerra DIDI.
Yenna-yasen BAB IDURAR “ atan iḍ-a ɣur-neɣ d urar,
ay at taddart tettwaeerḍem!”
Tamendit yiwen ur tt-yeffer, neggzen s igenni s wemyezwer,
i TAFAT d acu texdem?
Tuzzel tessuden-it di tlemmast n twenza-s.
Iḍ-nni ɣur-s yakk ruḥen, ssekren urar icebḥen,
yettarran aɣbel yemmut.
At taddart d ihwawiyen, ččan, swan, cnan, ceḍḥen,
aqcic, argaz, tameṭṭut.
Ulac win ikukran tili-s neɣ yerra asadel i yimi-s,
stummnen yakk i tmeddit.
BAB IDURAR, tameṭṭut-is, yemma-s yakk d warraw-is,
qqimen di taddart TALWIT.
Dinna i qqimen i ddren BAB IDURAR d twacult-is.
Ussan tteeddin, zerben, maca, ulac win yeččan ul-is.
Ini-yasen i waman a d-rsen, mi akken lmuja a d-teṭṭef abrid-is!
Assen tewwḍeḍ-d ay assen ideg yekcem s usu ur yeṭṭiṣ.
Tasa-s tamcumt teccetka-d, yemmekti-d weltma-s TANINNA.
Asaru yules-d ieedda-d deg uqerru-s, amek akk i d as-teḍra.
Isteqsiyen-a d ttexmam ddan-d : Anida tella tura?
I talwit fell-as testeqsa-d? mazal-itt tedder ur temmut ara?
Imeṭṭi am ugeffur i d-yeffeɣ, amzun d igenni allen-is.
“ Yessefk weltma a tt-id-afeɣ” akka i tt-yefra d rray-is.
Azekka abrid-iw a t-ṭṭfeɣ, anida tella a tt-awḍeɣ,
ɣef lğal-is ad zegreɣ lebḥur.
Tafat azekka-nni mi d-teffeɣ, yenna i yat wexxam » ur ṭṭiṣeɣ »,
yejbed-asen-d ɣef TANINNA lehdur.
TAKLIT tesla mi d-yuder TANINNA, tserreḥ d imeṭṭi, tenna:
ulac yiwen wass ideg tt-ttuɣ.
TAḌṢA, ASIREM d SEKKURA, imeṭṭawen-nsen ur ten-ṭṭifen ara,
yal wa d taḥemmalt i s d-isuɣ
BAB IDURAR ɣur-s tefra, yenna-yasen » i imeṭṭi ur stufaɣ tura,
abrid-iw aql-i a t-aɣeɣ.
Timerğa dayen ur d-tegra, weltma sani s-yehwa terra,
anida tella a tt-awḍeɣ.
Yessufeɣ-d aeudiw seg udaynin, igerrez-as aṣerrem war ccek.
Ur d awen-qqareɣ aggur neɣ sin, ur ẓriɣ acḥal i d iyi-yessefk.
TANINNA eewwleɣ a tt-afeɣ, fell-awen atan ttekleɣ,
tenna-yas SEKKURA » kkes anezgum! »
Fell-asen akken ma llan yemmeɣ, yyaw ɣer da a ken-ssudneɣ!
Tezga tezza tasa-s wemcum.
Yezzuɣer aeudiw yeffeɣ, ɣer weltma-s i iteddu.
Lbaḍna n tuffra ad teffeɣ, akud deg-s a d-yessendu.
Akken yewweḍ ɣer yixef n taddart, yemlal-d TAFAT,
yerra iman-is ur tt-iwala ara.
TAFAT tefreḥ twala-t, dɣa tluea-t nettat:
Azul, anida ttedduḍ akka?
Yessufeɣ-d s taẓeyt awal, yezwar deg wazul yerra.
Ileḥḥu, ihedder, yettɣawal: » tedduɣ ad nadiɣ ɣef weltma »
Amek ara tafeḍ weltma-k? Ahat tbeddel tamurt.
Dayagi ad iyi-tiniḍ, yak? A tt-afeɣ tedder neɣ temmut!
Ggulleɣ anida tella ar tt-afeɣ, fell-as ad zegreɣ lebḥur.
Ɣer tfuk tuffra i d-ssawḍeɣ, iẓri n TAFAT yettcercur.
Twala iḥemmel aṭas weltma-s, tameṭṭut tergagi tasa-s,
tenna-yas » ihi yid-k ad dduɣ ».
» Ur sliɣ i kra » Yerra-yas, nekk ur ẓriɣ ad qqimeɣ ass neɣ aseggas,
i lhemm-iw acuɣer ad am-t-rnuɣ?
Ɣef kra ad yilin eemmdeɣ, ur d-yegri wagus yefsin.
Tanezruft yid-k a tt-zegreɣ, d acu-ten useggas neɣ sin?
Si twenza arğu a kem-ssudneɣ, yes-m aql-i ferḥeɣ,
tabɣest-im terna-yi afud.
Yak teẓriḍ aṭas i kem-ḥemmleɣ, maca, tidet ad am-tt-mleɣ
a TAFAT, yid-i ur ttedduḍ.
Argaz ideqqem aeudiw-is, ar zdat yuɣ abrid-is,
d abrid s anadi ɣef weltma-s.
TAFAT teḍfer-it s wallen-is, irekkem wallaɣ-is,
tettru, tergagi-d tasa-s.
tuɣal tekmes tubbikt-is terna tkerrec iles-is,
terra kan anehhit, tuɣwas:
Tsuɣ almi tt-yeqreḥ uqerruy-is, tessawel-as s wazarisem-is :
WA ZIRIIIII! Akken s-isemma baba-s.
Yedduqes mi s-tessawel » WA ZIRI », amzun d abeqqa i s-tefka.
Amek i tessneḍ azarisem-iw n temẓi, anwa i m-t-yemlan akka?
Tesliḍ-t sɣur-i nekkini neɣ ahat yeɣli-d seg yimi n yemma?
Tettru, tḥebba-t, teldi imi: D nekk i d weltma-k TANINNA.
Argaz yeldi imi-s yewhem, iger-as iɣallen-is, yessusem,
ɣlin-as-d imeṭṭawen n tmendit.
Kra n tegnit yeggugem, yuɣal yenna-yas tura yefhem,
acuɣer i tt-iḥemmel, tḥemmel-it.
S asiwel n tmacahut tekker, tra gma-s ira ad iẓer,
amek d-tewweḍ ɣer taddart TALWIT.
D wacuɣer fell-as teffer, tɣil d acimi d wacuɣer,
a d-tṣaḥ imiren tedwilt.
Ɣef ueudiw yerfed-itt, zdeffir-s yesserkeb-itt,
yenna-yas » ar axxam mel-iyi-d kra yellan! »
S uɣiwel s axxam yewwi-tt, ɣer zdat wemnar yessaweḍ-itt,
i leeyaḍ-is medden akk slan :
Yemma, wa yemma! A yemma ufiɣ TANINNA!
Ffɣen-d akk medden ad ẓren.
TAKLIT, arrac d SEKKURA, wwḍen-ten-id d imezwura,
mmugren isali s yedmaren.
Medden akk yerra-ten wehmen, qqimen ldin imawen-nsen,
mi sen-yenna » a ziɣ d TAFAT i d weltma! »
TAFAT tessusem imiren, tabɣest teččur-as allen,
tessen ad tini i uzaglu hemma.
TAKLIT kra ur t-id-tenna, amzun tewwet-itt lebrisma,
ur teeqil ara yelli-s.
Tuɣal tenna » ur umineɣ ara d kemmini i d TANINNA »,
yelli-s tekkes aglim swayes teffer udem-is.
Ma s tidet d yelli i telliḍ, ssaken-iyi-d izumbiyen teseiḍ,
widak yellan gar tuyat-im!
Taqcict ur tezzi, ur tenniḍ, i tura d acu ara tiniḍ
neɣ ur tumineḍ ara ula d allen-im?
Izumbiyen d imeqqranen d iberkanen, akken llan ay qqimen,
am asmi tella d taqcict.
Yerna a m-d-mleɣ akk ayen nniḍen, ayen akken deg-i yersen
di temẓi-w ideg tura twaɣit!
TAKLIT tger-as iɣallen, tesnixfif, teffer allen,
wissen tettru neɣ tettaḍṣa?
TANINNA ɣlin-as-d kra imeṭṭawen, at taddart mazal-iten wehmen,
ɣilen ttargun taluft-a.
Ɣas eerqen-asen imeslayen, deg wallaɣen-nsen qqaren :
I yeḍran deg taddart-a!
Taggara yakk nnecraḥen, zhan-asen wulawen,
imi d win turew temlal tasa.
TAFAT tekcem s axxam n gma-s, kra yekka yiḍ ur ṭṭiṣen.
Yal wa yemla-d si tama-s agejdur deg-sen yersen.
I tura amek a m-nsemmi? BAB IDURAR akka i s-yenna.
Ur testeqsa, ur tenna acimi: Ssawalet-iyi TAFAT-TANINNA!
Nekk neggzeɣ seg ZIRI ɣer YETRI, uɣaleɣ d BAB IDURAR.
Ad ğğeɣ aneggaru yelha neɣ diri, d tidet mačči d urar.
Yenna-yas » a TAFAT-TANINNA » , tenna-yas » d acu? » Tettmuqul-it.
Yesteqsa-tt mi d as-yenna : Amek d-tewwḍeḍ ɣer taddart TALWIT?
Tecfiḍ asmi yekker baba, ira ad iyi-yefk i mmi-s n gma-s?
Nekk tugdi ur d iyi-terba, ggulleɣ ur kcimeɣ lḥara-s.
Nniɣ-ak ur lliɣ am tid yeqqaren : Akka i irad bab igenwan!
Yegra-d yiwen wass i iqeffafen a d-asen, i trewla yewweḍ-d lawan.
Baba yefren-iyi lemḥan, netta iɣil iḥemmel-iyi.
Kra yekka yiḍ wunseɣ itran, tiṭ-iw ɣas tebzeg, telli.
Segmi ur d-yeqqim wefran, s iɣess tewweḍ-iyi tfidi.
D anejli kan i d-yegran, ɣas ulamma ur ẓriɣ sani.
Amek ara dduɣ ɣer win ur nezdiɣ ul-iw? Ula d yemma tefka afus deg-i.
Dɣa nniɣ “ tfuk tudert d imawlan-iw, d ass aneggaru ass-agi”.
Akken d tikli ad teflali tafat, ğğiɣ-asen aḍu ɣer deffir.
Wwḍeɣ kan s ixef n taddart, rriɣ udem-iw n tidet d uffir.
Udem-iw am wakken bedleɣ-t, ccwi kan deg-s ur ttwaliɣ.
Acebbub-iw yakk ɣummeɣ-t, d win n tkellax i s-rriɣ.
D yiwet tmeddakelt-iw, i d iyi-yefkan ttawilat s ufus-is.
Lemmer d-ufiɣ baba deg webrid-iw, ur yettfaq d nekk i d yelli-s.
Aṭas i d-yelḥa uḍar, WISSEN SANI deg-i yettṣeffir.
Mmugreɣ-d yiwen wemɣar, yezzuɣer-d aɣyul zdeffir.
Amzun seg igenni i d-yeɣli, aḍu n tayri deg-s isuḍ.
D acu i kem-yuɣen a yelli, acuɣer akka la tettruḍ?
Mmuten-iyi imawlan-iw, qqimeɣ-d kan iman-iw,
at taddart ugin-iyi merra.
Skaddbeɣ-as sennig wul-iw, ffreɣ fell-as tamacahut-iw,
akken ɣer baba ur d iyi-yettarra.
Ɣas leib deg-i a t-id-snulfuɣ, tuffra n tidet d amennuɣ,
yeweer jjwağ war tayri.
Nniɣ-as ɣef waya ay ttruɣ, tura aql-i tedduɣ,
ttnadiɣ ɣef twuri.
Iɣil-iyi s tidet d tagujilt, yessuli-yi sufella n weɣyul.
Yenna-yi “amek a taqcict, ulac akk win yesean fell-am ul?
Iman-iw i zedɣeɣ nekkini, taqcict igan am kemmini,
nnig uqerruy-iw a tt-refdeɣ.
ma yehwa-yam ad teqqimeḍ ɣur-i, yya-d ad tedduḍ yid-i!”
Netta yenna, nekk qebleɣ.
Ddiɣ yid-s ngum ifut, yerra-yi am wakken d yelli-s.
Meskin kra n wagguren kan yemmut, griɣ-d iman-iw deg wexxam-is.
At taddart TALWIT ḥemmlen-iyi, ttqadaren tilawin dagi,
mačči am di TIZI N WAḌU.
Ma d-hedreɣ di tejmeet sellen-iyi, yak tessneḍ-ten ula d kečč wigi,
leqder yeggumma a sen-yexḍu.
Asmi d-tusiḍ deg-k eeqleɣ, di tidet fell-ak ffreɣ,
ugadeɣ a yi-terreḍ ɣer baba.
Iceyyee-ik-id ɣur-i, cukkeɣ, seg-s ɣer da walaɣ,
tatut deg-k tezzuzen, terba.
Asmi d-temliḍ targit-ik, temmektiḍ-d weltma-k d imawlan-ik,
riɣ ad arğuɣ kan kra.
Asmi d-tewwiḍ yemma ɣef ueudiw-ik, d tikli sswehmeɣ allen-ik,
uɣaleɣ rniɣ-as di leemer i tuffra.
Teqreḥ n tsusmi win s-iṣebren, ma yella yezmer ad yefren,
ieemmed yeccucef s tidi.
Neɣ ahat d ul-iw i yeqquren, acku ulac tiyita meqqren,
yugaren taluft yeḍran yid-i.
Imi tugiḍ ad iyi-tettuḍ, tḥemmleḍ-iyi, fell-i tettruḍ,
am terṣaṣt yeffeɣ-iyi-d wawal.
Ẓriɣ kečč i kra yellan tceffuḍ, yak lemmer tura am zik fell-i ad terfuḍ?
Imiren d leib ma nenna-d nemyeḥmal.
TAKLIT tella tessusem kan, ma d allaɣ-is ibeddel amkan,
temmekti-d argaz-is d wayen akk yid-s yeḍran.
A yelli teẓriḍ ussan-nni kfan, baba-m yuɣal seg widak yefnan,
ulac tura awal-is a m-yesskecmen s ul urfan.
Yeɣli, yekker fell-awen kemm d gma-m, ihi teẓriḍ d acu yellan?
D kemm i d ssebba n lmut-is, d tawaɣit txedmem i t-yenɣan.
Amek? D nekk i t-yenɣan? Anida ẓriɣ ad yemmet imi rewleɣ?
Lmut ulac anwa i s-tt-yebɣan, ula d nekk iɣaḍ-iyi ɣas ulamma ttmeḥḥneɣ.
Lemmer ddiɣ ɣer mmi-s n gma-s, tili aql-i ddrewceɣ neɣ mmuteɣ.
Ula d ass-a rfiɣ fell-as, d nnif-is n twaɣit i yeggullen di rruḥ s-yessufeɣ.
D acu-tent ɣur-s tilawin? Mel-iyi amek akka t-nɣiɣ!
Ini-yi-d d acu t-yewwin, ad iyi-yefk i win ur bɣiɣ!
Isell akk i wayen i d-qqaren medden, ɣas ur yelhi ara, ixeddem-it.
Ula d kemm terniḍ-as ifadden, mi akken tenniḍ » a yelli leewej diri-t ».
Lemmer ur s-tebdideḍ ɣer yidis, fell-i ur iteffeẓ iles-is,
ur ixeddem tawaɣit am tin.
TAKLIT tettru, teṭṭef imi-s, yuɣal yenṭeq-d mmi-s,
annect-a ttqadarent-t tyemmatin.
S yixef-nkent, dayen tura! Ayen yeḍran yeḍra,
ad nekker ad nṣeggem ssya ɣer zdat.
Talwit nḥemmel-itt merra, yal wa deg-neɣ yeẓra,
d leqder izerfan i d tafat.
Tura bɣiɣ ula d nekkini, a d-ssufɣeɣ akk ayen yeffren deg-i,
eğğ-iyi a d-fakeɣ ameslay!
A k-d-smektiɣ tiwuɣa-k keččini, cfiɣ di teɣrit tesserwaḍ-iyi,
awal deg yimi n yemma ɣlay.
Cfiɣ yiwen wass tesfunezreḍ-iyi, nettat deg idammen tseffeḍ-iyi
terna teṭṭef imi-s tessusem.
Baba yenna-yak » teɣziḍ-iyi », nekk yenna-yi » ccah deg-i »,
terram-iyi d aqerru n lhemm.
Yir tawenza tenṭeḍ deg-i am tselluft, baba ur yeẓri amek teḍra taluft,
ɣur-s uklaleɣ tiɣrit, tefra.
Asmi akken yenna » wa tameṭṭut, tuɣal-am-d talast si tewwurt »,
yessufeɣ-iyi-d si leqraya.
Tessusmeḍ, yid-s ur tennuɣeḍ, tesseḍḥaḍ neɣ tugadeḍ
mi akken d-yessufeɣ ɣur-i acciwen?
BAB IDURAR yeẓra yeɣleḍ, deg uqerruy-is yeẓmeḍ,
ɣlin-as-d imeṭṭawen.
D tidet yella wayenni, yal mi ara d-mmektiɣ ussan-nni,
ad reggmeɣ deg yiman-iw.
Yak tecfiḍ ula d kemmini, ɣas kra yiwen ur d iyi-t-yenni,
mi meqqreɣ acemma, wenneeɣ tikli-w.
Asmi yekker baba a kem-yefk s anida ur yessefk,
anwa i d-yekkren mgal-is?
Tameddurt di TIZI N WAḌU tecbek, ajeğğiḍ-is awer t-nehlek,
seu-d dderya ur yenṭiḍ waṭṭan-is!
Fell-i ur smeeriq ara a gma, mačči d ayagi i neḥwağ!
Amek ad seuɣ dderya nekk ifuten tura i jjwağ?
Tfuteḍ kemmini a tajeğğigt? Wa ssenğaq-im d awezɣi ad yeɣli!
Dɣa tenna-yas TAKLIT: Ur tfuteḍ ara a yelli!
BAB IDURAR yekkes ugur, ɣef uqerru n wezrem yemmeɣ.
Wissen amek teḍra d WAGGUR, ameddakel-im-nni n taddart-nneɣ?
Cfiɣ fell-as, ur t-ttuɣ ara, maca, d acu kan tura,
tagnit seg wul-iw tessufeɣ-it.
AGGUR yeččur-d axxam d dderya, sa teqcicin d sin warrac i yesea,
i d asen-tenna TAKLIT.
Tayri testufa-d i ccna terna asbuḥru s tciṭa-s.
Teẓriḍ a TAFAT-TANINNA, mmi-s n DIDI iḥemmel-ikem aṭas!
Baba-s iḥemmel-ikem daɣenni, s idis-im d netta i ibedden
asmi tennuɣeḍ d MUSNI, mi akken yeskeerir ɣef medden.
Udem n tmeṭṭut yeqqel d azeggaɣ, ma d tidet iman-is i d-teffeɣ,
ihi a gma wali-d ul-iw :
Ula d nekk d MEDYAZ i ḥemmleɣ, yid-s zemreɣ ad kemmleɣ
ussan d-yeqqimen i tmeddurt-iw.
A weltma kker ur ttrağu kra, ad nerr taluft-a tefra!
Tezmumeg, maca, ur tenneḥcam.
A s-nuqem tamuffirt tura, am tinna d iyi-tuqem SEKKURA,
asmi d-tekcem ɣur-i s axxam.
D tidet, ddunit tbeddel tura, mačči di TIZI N WAḌU i nella,
dagi ur ɣ-terri tmara i ṣṣber.
Lemmer ẓriɣ ur yeṭṭiṣ ara, ur k-qqareɣ ara yakk ala,
tura a s-nebded ɣef wemnar.
Yal wa d rray d-yefka : Qqimet kan ar azekka!
« Ṭṭṣen tura » i d-tenna TAKLIT.
Awwah, ad ilin ukin lawan-a, i s-terra TAFAT-TANINNA,
s yixef-iw ma ssensen taftilt.
TAKLIT tefka-yas azref, tebra-yas i wawal teṭṭef:
» A yelli d kemm i t-yessnen ».
BAB IDURAR i tiẓeṭ yeslef, yenna-d tidet s ukacef :
» Ula d nekk ur cukkeɣ ara ṭṭṣen ».
Tazmert n tayri tugar tin igenwan, idurar,
tizemrin d wayen-nniḍen.
BAB IDURAR iğelleb, yekker, di weltma-s seg ufus yezzuɣer,
ɣer zdat tewwurt imiren i wwḍen.
Wwḍen kan ɣer zdat wemnar, yessawel-as wergaz i DIDI.
Yya-d, kcem-d a BAB IDURAR, tawwurt n wexxam teldi!
Yekcem war timerğa yezwar, weltma-s deg-s teḍfer,
ad nerreẓ wala ad neknu.
Iwala-ten-id DIDI di sin, yekker, ufan-t-in la yetturar
d MEDYAZ dduminu.
S uḍar ayeffus, s uḍar ayeffus, qqimet, anṣuf yes-wen!
Wa DUDA, ttxil-m fek-iyi-d afus, sseww-d latay i inebgawen ad swen!
Tagi i wumi yessawel d tameṭṭut-is, yeḥbes turart n dduminu d mmi-s,
yelha-d d widak d-ikecmen.
DIDI ur krifen ara ifassen-is, imiren kan i ifuk ccɣel-is,
imensi d netta i t-id-yessewwen.
Nekk d lqahwa i tesseɣ ma tella, i s-tenna TAFAT-TANINNA,
DUDA tenna « azul fell-awen, yerbeḥ a yelli!
A d-ssewweɣ latay, a d-rnuɣ lqahwa », rsen-d d lesfenğ ɣef ṭṭabla,
cerhen akken ilaq wulawen, tidet tezzer di tlelli.
Qqimen, tetten, tessen, ttmeslayen ɣef tlufa n taddart.
Necfa ɣef DIDI yessen, neẓra yettaf-d tifrat.
Tecfiḍ i ḥeqqa ɣef MUSNI, asmi akken d-tfeḍḥeḍ lear-is a TAFAT?
Yennejla ur iban sani, wissen ma mazal-it am zik yesserwat?
Zmumgen BAB IDURAR d MEDYAZ yerna yesseḍṣ-itt-id uneggaru.
Yenna-yas “d kemm i d ssebba-s wergaz, tili a ɣ-yesgen akk s uɣurru”.
Temmeslay-d s leḥdaqa, tenna : » Azarisem-iw TAFAT-TANINNA,
mačči kan TAFAT am zik ».
Gma-s yenna » aha tura, ini-d a TAFAT-TANINNA,
war akk ma teṭṭfeḍ-tt di ẓẓmik!“
Tezweɣ tezzi-d ɣer wudem, maca, tendeh ur tessusem,
tenṭeq mi terra inehhit.
Din din deg usentel tekcem, ur tugad, ur teggugem,
ay ul sel-d i teqbaylit :
Tawlawalt tettarra axxam d asemmaḍ, a MEDYAZ d acu twalaḍ
akka d afella ad nezdeɣ nekk yid-k akken?
BAB IDURAR yerna-d tayeḍ, abeqqa usaki s-yessaweḍ,
s weɣmaz is t-imekken.
MEDYAZ udem-is ur tezgil tezweɣ, imi di tdayazt yegza.
Yeẓra a s-teqqar riɣ yid-k ad jewğeɣ war ma tnuda-d tiɣezza.
Yenna-yas » ah ya tawaɣit, kukraɣ kan ad am-d-iniɣ,
Nekk seg wasmi d-tkecmeḍ TALWIT, fell-am kan ihi i rɣiɣ“.
I tmendit fsin imurar, asirem iban-d ur ifut.
DUDA d DIDI ssekren urar, gren-as iɣallen i tmeṭṭut.
A lxir-iw, amarezg-iw, BAB IDURAR d aḍeggal-iw,
TAFAT-TANINNA d tameṭṭut n mmi!
A yelli lemmer ad taɣeḍ awal-iw yerna annect-a seg ul-iw,
tzemreḍ ad teqqimeḍ si tura dagi.
Yakk teẓriḍ nekk ddreɣ iman-iw deg wexxam d iyi-d-yeğğa dda
YIDIR.
Nekk d MEDYAZ ad nezdeɣ deg wexxam-iw, di sin yid-neɣ ara nidir.
Kečč zdeɣ d tmeṭṭut-ik, dder tameddurt-ik!
Yal wa ad yezdeɣ di lḥara-s.
Nekkini ad ddreɣ d mmi-k, aql-aɣ zdat tiṭ-ik,
ad nettemyekcam ma yehwa-yak yal ass.
D tidet a TAFAT-TANINNA, ihi attan tefra,
igerrez a yelli wawal-im.
Tezzi ɣer MEDYAZ, tenna : Sel-iyi-d tura,
leeqed n zik tura ur d-yeqqim.
Ur k-ttaɣeɣ, ur d iyi-tettaɣeḍ, ur neḥwağ kra n lkaɣeḍ,
nebɣa kan ad nedder s talwit.
Ḥemmleɣ-k akken d iyi-tḥemmleḍ, a k-qadreɣ ad iyi-tqadreḍ,
akka kan ad nestummen i ddunit.
Annect-a iban, yeḍher, i s-yerra, yessaked-itt s allen.
DUDA, DIDI d BAB IDURAR, zmumgen kan, ssusmen.
Eawzen s teḍṣa d uqeṣṣer, wwin-d amecwar,
uɣalen s axxam, kecmen.
I SEKKURA d TAKLIT feḍḥen-d sser, fell-akent ur nteffer,
ukint ma d arrac ṭṭṣen.
TAKLIT ijuğğeg wul-is, si zik ḥemmleɣ DIDI d twacult-is,
i sen-tenna SEKKURA.
TALWIT slan akk imezdaɣ-is, MEDYAZ d TAFAT-TANINNA i d tameṭṭut-is,
kra n ssmanat kan teḍra tmeɣra.
Ɣas tudert turğa-tt lmut, skud ur nfut,
nessaram ad telhu tmeddit.
Ddunit-agi d tameɣdurt, wissen amek ara tkemmel tmeddurt
n TAFAT-TANINNA, tawacult-is d imezdaɣ n taddart TALWIT???


c: text/html

text:
AZLALAM N YIYDAN— January 27, 2016 0 95
Tettwagdel (interdite) tfaska (fête du sacrifice) aseggwas-a, ayd ittini uberraḥ yales-as. Imezdaɣ tettemseksiwen, ka yukez, ka yugey. Aseggwas-a, idrus wactal g Meṛṛuk. Mek ɣersen medden i izamaren, imal ad ur ten-d-yaf. Ad terbḥem a medden, tettwagdel tfaska aseggwas-a (…) yuwen i ugellid d yuwen i ugdud-nnes. Ad iɣers Lḥasan i sin izamaren, winnes d win ugdud. Ilkem-d uneɣmis, mmerwalen medden.
Xes iɣra umezwaru s tẓallit, iccwu-tent Ealawi s tmezgida. Ixwla-t uzlalam n xalis iggal ittaker-t ar ass iggran. Inna lmudden llahukbar, ibiṭer (pédaler) Ealawi, ig tazwut. Ikcem s tgemmi, yaɣul anuddem, zund xes tawargit. Tifawt, s usekkel, issufeɣ-d azlalam, inhem-as ar ɣur tesnawit, iffer-t-inn ammas n yat teɣwda g iga wekbal (maïs) iferxan, ikcem ad iɣer. Ku ass iffer-t-inn g teɣwda ar d-iffeɣ g tesnawit yasi-t. Iḍ, areḥbiy ɣur wulli ag t-issensa. Inyadda wawal n tukkerḍa, iksuḍ Ealawi. Yuɣul iseɣ aṭṭas n lbantura tazeggwaɣt ad izel timitar n uzlalam awraɣ. Ur yuǧǧi Lemqeddem n xalis ameqjur g ieerrimen n iɣrem ur isdaddey. Yunef wakal isreṭ-t, izla unaɣiz n uzlalam. Iḍ hilli ayed issufuɣ Ealawi, s tuggda, azlalam. Tegraẓ-t akw t-yukren. Yuɣul iwet tanbaṭ, issili-t ar taberjiyt, ɣur wukus n waman. Ar t-id-ikettey allig t-ittu.
Tenmala-d tfaska, tennal azemmur. Mag akw nn-illa kan uẓeɣwad ieayen igran s uẓram d uɣellel. Azlalam, netta, xwant-as rrwayeḍ s mayed irɣa d tafuyt. Ass n tṛebeiyt, ass n muddayen, icwa-as ufus, s uyenna n medden, i umxib. Azemmur-nnsen iḍuf-t. Iḥeṛṛa-as i awedyan ad t-inn-inmili. Amm tafuyt, yaɣ akw Ealawi, s usara, igran. Iḍ n Eaṛafa, mmensun-nn ayt darsen ɣur Xalis. Xes ad ittubdar uzlalam iṭṭukey Ealawi. Issaɣ-as bu sin rrwayeḍ , siwriɣ. Mmensun, ffɣen. Tifawt urta iffu lḥal yurgu s Tizi n Imnayen ad d-inzeɣ anuguḍ asen-yakka daddas ku tafaska. Netta sɣur Leqayed han mayd akw igan win Lmexzen ar itterrida. Unna izrin gen ẓares eewwam. Tirufa qellben, ijellubay ssensren. Uress akw mayed ttinigen ! Yuwen s yuwen allig nn-igula mulley Ealawi, setterfsen-as ar tizukin, nḍ un ar t-seqsan “win mi ayed tgid?”, “mani g nn-tensid iḍ gam?” ɣurek igdi?”. Sulen da t-seqsan inḍ ud xalis :
– Winneɣ ayennaɣ !
– Tessend-t ? as-irura Umxezniy
– Win ultma ! Ẓer acehbun-indeɣ !
Rulen imxezniyn s ucehbun, isrugg-t Ealawi. G tgemmi yules-as i daddas; iqqim umɣar xes ar diges iseksiw. Amya ur t-yukiz. G uqerru-nnes, yuwey Ealawi is da ttnadan azlam awraɣ, azeggwaɣ xla dɣi ! Netta s tgemmi, iwet-nn ɣef Imxezniyen diɣ, unna izrin sbedden-t, ka seqsan-t, ka ufsen-t s Jeep n Jaḍarmeyya. Isrem Ealawi xes ur irẓim i ubeẓẓid. Ass-inu ameggaru aya, umẓen-i, umẓen-i.
Sin igdan yazun a ɣef d-fafan imezdaɣ. Γef ugadir, tama n dinna g ttyaglen igdan, ittyaru s uẓeggwaɣ anaw n idammen « dabaḥa xarufayen wadabaḥtum kelbayen », itteggan s tmaziɣt : « iɣers i sin izamaren, tɣersem i sin igdan.»
Amya ur t-ẓrin imezdaɣ, ɣersen i iḥuliyen s tuffra suḍen afa i uksum. Sulen da kennfen ayt Ealawi, temneqqer teflut, iwet-nn ɣifsen Lemqeddem n xalis; ar kennfen ifest, yazen afus issef tinnes. Mayd ila wass ittemrwal d imxezniyen, iggez diges laẓ. Iwta anzaf, issefru awal adwal. Ealawi netta, yufes tiɣmert, yumeẓ-t siwriɣ.
– Nniɣ-awen yad issefḍer iɣrem-a. Ur akw iri ad yaɣ g iɣerman. Iwa dduw-at, ha-kwen ayennaɣ taɣm-nn dinna g ur d-ttuɣulem, s ushirr d ugemgem ayed inna xali.
– Is ran ayt iɣrem ad ɣersen i yigdan a Tthami? As-irura bba.
– Unna ittečan Remḍan ad iɣers awed i tfednin-nnes! Tfu! G iɣreman akw n temnaṭ-a xes nekwni ag illa ka!
– I wenna nn-issiwiḍen awal n Iɣrem, imẓiy neɣ ixater, i Leqayed izrey wuẓum-nnes?
– Cchat-inw xes amm idd key nnik ayed asen-iɣersen maka hay-yi festiɣ! Nnameqquren a mayed akw igan aeerrim inessan ass-a abniq, ayd aɣ-inna xali, inker iddu.
Ur telkim tdeggwat allig ur d-iqqim i tgejda yusin tigwmma xes ad allant s mayd tessker jaḍarmeyya g ieerrimen n iɣrem. Iffeɣ-asen-d i midden Musulini, awal d uḍemmis. Mayed igen aeerrim xwemcen-t jaḍarmeyya. Da ikkat ujaḍarmi ar d-iwḥel iɣer i wayeḍ . Gen-asen mulley i yecirran allig uzzlen idammen. Ku ass d mami d-reẓmen, ku ass d mayed usin. Ieerrimen iffeɣ-nn iḍ n tfaska a ɣef tes-sakkan adwal. Bbin ɣifsen učči d tissi, ɣlin-ten s iguta ibzin g waman n tisent. G ubniq, ufiɣ-nn akw ayt Iɣrem, awed infalen. Xes ufesn-i-nn jaḍarmeyya aḥanu ntun imḍerrqen. Mayed akw igen bu igdan leqwfen-t-inn ass-nnaɣ. Yuwen ḍart yuwen allig nn-beddan ɣef Ealawi. Tella tegdit-nnes d igdan ittyazun imi n Iɣrem. Inekraf s mas akw nella nessen is ur igi Ealawi amya. Tedrus tfekka-nnes, tekk tewja-nnes tama i tsertit! Gulan-t-inn jaḍarmeyya ig uggaden g iḥruyen-nnes. Ur akw issin s tawda mas asen-ittrara. Gern-as altu asidd allig izwa imi-nnes, amẓen-t s tguta s waraɣ, ig t-ẓeyyren ig as-salwen allig druɣ d-nḍunt wallen-nnes. Sɣwejdmen-t, ɣren-d i bu Ddaktilu ad yuru aneqqis. Aseqsi as-kan, irar-asen allig nn-gulan tigdit iqerra-asen is as-ttyaker ass n umhad. Ayenna inna izemmem-t ujaḍarmiy. Mmutin s wufuɣ n yiḍ. Ur ǧǧin akw ffiɣeɣ s yiḍ imlas-ad izrin, as asen-irura Ealawi. Fsin-as tiguta raren-t-id s ɣurneɣ, asin yuwen yaḍen. G iḍ mayed ila ittenxsis Ealawi, eeṛṛmen-tt tseggwin-nnes s ireklan yumeẓ. Nek uwiɣ-tt g waḍu-new. Ur ssineɣ akw matta wudem s nn-kecmeɣ s tesnawit ig i-islellin. Gan-i-d Jaḍarmeyya yan yimeẓ n Huliwud, ammas n temsirt n tutlayt tanegliziyt ag i-d-hezzan. Ku yan yuwi-tt g waḍu-nnes, ur nektiy la fad la laẓ. Awedyan iwta yiṭs, tifawt ɣur tiss sa anfen-nn ɣifneɣ jaḍarmeyya tiflut. Gen-aɣ altu mulley, ad diɣ nrar i iseqsiten n yiḍgam. Slellin idsen, kerfen-d wiyeḍ. Meqqar imeẓẓiy iɣrem, llan kan imezdaɣ ur ǧǧin annayeɣ ar ass-nnaɣ. Ikcem jaḍarmeyya usurdu g idsen, isti-ten s iwri-nn, surrin-d wiyeḍ s ɣurneɣ allig stin yan sḍis g illa Ealawi. Unna ɣef akw d-smattren kan ineɣmisen ɣern-as. Zwuren s Ealawi, awal d uḍemmis. Ṭṭfen ɣifes tiḥellal. Ass-ddaɣ ɣef asen-inna ittyaker-as diges igdi, iffeɣ diges. Inna-asen-tt ka t-yannayen. Da t-kkaten ard iɣerd, yagey ad iqerra. Neqqim xes ar nettereab. Netta iggwed ad asen-yini nwis iffeɣ ad yaker azlalam i xalis; nitni inta usurdu ar ten-iɣelley. Ik-asen ukumanḍar anaḍ (ordre), n titi, asin-t s aḥanu n userfuffen. Ass mayed ila itɣewwat, xes ad d-inker g usxaf rnun-as titi. Asin-nn tabeṭṭant-nnes tadeggwat gern-aɣ-tt-nn. Rẓan-t g ufus, kken-as-d idammen imezyan xes ur immut. Nsul da as-neggar ka n waman, kecmen-nn jaḍarmeyya asin-t diɣ. Ufan-nn ɣures g tgemmi kan ccifun yuḍren s wanaw aẓeggwaɣ. Aẓeggwaɣ amm waddaɣ s yaru ka imi n Iɣrem. Ikcem-aɣ ṣafi usurdu awd nekwni, ur yad nukiz amya. Ealawi meena ayed yarun g ugadir? Iɣres Ealawi i igdan? Nessen is ur akw iɣiy ula yeelaḥal maka mani as-d-ikka ccifun? G iɣfawen-nnsen, nnan jaḍarmeyya nufa abrid s ayt igdan. Asin Ealawi sersen-t g uḥanu xes netta ad ur yaf awal s awedyan. Inekraf imezwura ar asen-reẓẓmen yuwen ḍart yuwen allig ur d-iqqimi g ieerrimen xes wattayen n simraw. Imeqjar d iskayriyen d imesswa n yiḍ d inelmaden amm nek d Ealawi ayed d-iqqiman. Ssaɣen-aɣ laẓ d fad bbin digneɣ awal. Mrid i uryaz n ultma ayed aɣ-itteetaqen qad yawey laẓ s wass-nneɣ ameggaru. Iga amxezniy g Igwlmimen, yawi-d ka n wussan n berrmesyun ad iswunfu. Da ilessa iḥruyen n sserbis itkur tirufa s tiyni, ikcem-nn xes ammi ira ad i-yinniy. Ig da i-isawal ar xewwun inekraf yaḍen lajyab. Semmus as-nella g ssilul, ayenna ira akw yawi-t-inn. Nessen, isinen idd tareɣdemt as-nettwakraf. Ealawi ag sulen nurzen jaḍarmeyya, da t-kkaten irdel ar diɣ tteqqlen ar d-ifafa. Ar izziḍir Ealawi allig iṛmey iger-asen-t-id. Ccifun-nnaɣ tufam, winu ayed iga, ɣwmiɣ-iss azlalam as-ukreɣ i xali, ayed asen-inna. Irnu-asen : “Ad t-inn-tafem ɣur wukus n waman.” Ifukka awal-nnes irdel s mayed icekwcta d idammen ɣef uzlalam n igdan.
Yaru-t: ASAFAR LIHI

robotstxt: allowed

filter: keep


text:
Aselmad (iselmaden), enseignant, professeur (fr) - teacher, professor (en) - profesor (es) - معلم، أستاذ
Addad amaruz: uselmad (yiselmaden).
Ẓer daɣ: abalmud, alemdiman, almad, almud, anelmad, asselmed, lmed, mselmad, sselmed, ttwalmed, ttwasselmed.
Aɣbalu: Amawal n Tmaziɣt Tatrart - Lexique du berbère moderne (Tiddukla Aẓar, Bgayet 1990).
Tasniremt:
Aselmad-amnadi - enseignant-chercheur - profesor investigador - أستاذ باحث
Aselmad n tesdawit - professeur universitaire, enseignant universitaire - profesor universitario - أستاذ جامعي
Imedyaten:
Anwa ay d aselmad-nnek n tefṛensist - Qui est votre professeur de français ? - ¿Quién es tu profesor de francés? - من هو مدرسك للفرنسية؟
Aselmad yefka-as tamrint n wureɣ d asefk - Le professeur lui a offert une montre en or - El profesor le regaló un reloj de oro - أهدى له الأستاذ ساعة من ذهب
Dima lliɣ ttxemmimeɣ dakken Mennad ad yuɣal d aselmad - J'ai toujours pensé que Mennad deviendrait professeur (fr) - I always thought that Mennad would become a teacher (en) - لقد اعتقدت دائما أنّ منّاد سيصيح مدرّسا
Lliɣ ssefrayeɣ ad uɣaleɣ d aselmad, J'avais l'intention de devenir enseignant (fr) - I intended to have been a teacher (en) - كنت أنوي أن أصبح مدرّسا
Nekk d aselmad n taɛṛabt - Je suis un enseignant d'arabe - Soy profesor de árabe - أنا مدرس للعربية
Nekk yid-s d iselmaden - Il est professeur et moi aussi - Él es maestro y yo también - هو مدرّس و أنا أيضا
Nettat d taselmadt-nneɣ - Elle est notre enseignante - Ella es nuestra profesora - هي مدرّستنا
Taninna tebɣa ad teqqel d taselmadt - Taninna veut devenir enseignante - Taninna quiere ser maestra - تريد تانينا أن تصبح مدرسة
Taninna ur telli d taselmadt - Taninna n'était pas enseignante - Taninna no era profesora - لم تكن تانينا مدرّسة
Ti d tikeṛṛusin n yiselmaden-nneɣ - Ce sont les voitures de nos professeurs - Esos son los autos de nuestros profesores - هذه سيارات أساتذتنا
Tṣaḥ-iyi-d tlemmiẓt akken ad zerweɣ ɣer yiselmaden n weswir aɛlayan mliḥ - J'ai eu l'opportunité d'étudier chez des professeurs de très haut niveau - Tuve la oportunidad de estudiar con profesores del más alto nivel - أتيحت لي الفرصة كي أدرس عند أساتذة ذوي مستوى عال للغاية
Yenṣeḥ-iyi uselmad ad ɣreɣ Shakespeare - Le professeur m'a recommandé de lire Shakespeare - El profesor me recomendó leer a Shakespeare - نصحني الأستاذ على أن أقرأ شيكسبير
Yidir d aselmad-nneɣ n tefṛensist - Yidir est notre enseignant de français - Yidir es nuestro profesor de francés - ييدير هو مدرسنا للفرنسية
Yidir d aselmad n tanglizit - Yidir est un enseignant d'anglais - Yidir es profesor de inglés - ييدير مدرس للإنجليزية
Aql-iken deg - Vous êtes dans - You are in - Ustedes están en - أنتم في
Asegzawal n Tmaziɣt - Dictionnaire Amazigh - Français - Amazigh - English Dictionary - Diccionario Amazigh - Español - قاموس أمازيغي - عربي
(c) Omar Mouffok - Tiddukla Tadelsant Imedyazen.


text:
A saɛid ulaɛmara a bu snat twellaqin, a bu snat twellaqin,
Yiwet texsi tenneḍ tebren, tayeḍ teččur d zzin,
Yewwas yefka i warrac, yefka deg wayeḍ i teqcicin,
A saɛid ulaɛmara a bu snat twellaqin, a bu snat twellaqin,
Di tama iḥemml ičumar, di tayeḍ d tibbucin,
Ass-nni qqan-t yelmezyen, rnant-as telmezyin,
A saɛid ulaɛmara a bu snat twellaqin, a bu snat twellaqin,
Di lǧamaɛ d lfatiḥa, di taddart d limam i s-itezzin,
Tikwal kkaten-t yeslan, tiyyaḍ yekkat tislatin,
A saɛid ulaɛmara a bu snat twellaqin, a bu snat twellaqin,
Deg iḍ yettawi idrimen, deg uzal yerwa tibyirin,
Yefka aqerur i yergazen, abbuc wwin-t tulawin,
A saɛid ulaɛmara a bu snat twellaqin, a bu snat twellaqin,
uqqu ur yessin tawant, yefka abbuc d tmeccacin,
Atan yeqqel ar yemɣaren, yezha ula d temɣarin.
A saɛid ulaɛmara
(Lydia)


text:
At ufella rrnan-asen-d ɣef acu ara sṭṭuqten awal: wa iḥetteb acḥal n tbidunin n zzit i yezmer ad-yaɣ deg waggur, wayeḍ iḥetteb acḥal n kilu n ssker i yesruḥ deg ussan yezrin. Rran amdan d ajeɛbub n wučči yessuturen a d-sneɣsen di ssuma n isufar i deg tekker tmes. Ttun belli amdan yesɛa aqerru akked wul. Amdan yeffuden tilelli d tugdut akked izerfan-is…
Widak-agi, yezgan ṭṭfen akkersi, bɣan a d-inin i wegdud mačči d kečč i yṣaḥ wawal.
Akka i d at ufella akkersi ṭṭfent ma d lxedma fiḥel: yettwali di txesṣarin, yeẓra wid i tent-ixedmen, ssḥab n rrecwa d trafik yenfa-yasen. Acḥal iseggasen iwwet difandi ɣef ikabaren d tdukliwin akked ineɣmasen… ulac tikli, ulac inejmaɛ yerra takmamt ɣef yimi…
Adabu yebɣa a d-yini i yemdanen ala nekk i d amḥaddi. Ala netta, 19 n iseggasen i yezrin ɣef l' »état d urgence ». Yebɣa ad ikellex aɣref akken illa? Imdanen as-ttakken afus akken ad ixdem yessen. Teḍra yid-sen am useklu yefkan afus i tqabact. At ufella ttḥudun ɣef wegdud, s ibeddi n l’état d urgence. Wissen dɣa ma yella yettḥudu ufus yekkaten? I wid i d as-yefkan ufus senda ṣṣawḍen? Wid yetteklen ɣef at ufella, ṭṭṣen wwin-ten waman ɣef usawen. Wid i sen-yefkan afus, ur iban amek ara teḍru yid-sen? Wid iɣilen a ttbeddel weḥd-s gguman ad akkin.


text:
Ffir ulaghiz nnes t isgen g ijyi ikZo ubeytl asirm n usggwas amaynu cammla am g usggwas lligh izrin. Ur ikki cigan ghif tlalit n usggwas 2961 alley ilkm agh udul (information de mort) n igllin Mbarek Ou Loerbi Nba. Ur ar nettemdaz xas imiq n wussan day...
Ɣer uggar
ILKM-D AMARIS N TMESMUNT TADELSANT TAΓERFANT TIMATARIN ANEΓMIS N TMETTANT N SIN INAẒURN IMEQRANEN, AMEZWARU ISMUN NGER TAẒURI D TΓENSA IFEL AΓ Γ TEMẒI NNES, YAN Γ IGMAMN D INBDADN N TṢEḌMA SAGHRU BAND, NTTAN D MBAREK ULEṚBI LLI NSSEN S ‘NBA’. WISS SIN IGA YAN UNAẒUR LLI...
Ɣer uggar
Izug ass n 09/01/2011 iman n unaẓur d umeghnas amazigh, Mbarek Uleerbi “NBA”, s ger ifasen n Bab n igenwan ad idder g umalu n ufra d tamella nes. Mbarek Uleerbi, anemghur n terabbut n uẓawan Amazigh “Saghru Band”, d anaẓur-ameghnas aeerrim lli mu yejder unezgum n Tmazight...
Ɣer uggar
Ilkem agh-d g Tsghunt n Amaynu, mas immut baba-s n Ssi Muhmmad Oussous Munatas, Amara y-amqran s Tmazight d usmmun negh akkw g tghensa Tamazight. S tmelda y-ad, ar nssifid i ssi Muhmmad d tawja nes mara-tt s isem n “Amaynu.net” afcad negh bahra izdgen ar as nettini...
Ɣer uggar


text:
Azul amdyaz Rinas
Illa w Akuc gh tmzwarut ghw ammas gh tigira n kra igan tumrt n tayri.Ziln izlan nk,ssusmn,dran,mmimn,yattuy uswir lligh llan;ifalan n tayri ar tgwrit tigurwin n issfra nk,tskrt gisn tifilit gh umggrd n kra igan imiri n tzyri d win taskla anawn tmdyazt.Ayyuz nk tanmmirt attas attas f tarragt tarzzift llinn yutn ul s tmatart n tiddukla idusn idrusn igh illa w anaw ns.
Ar ak ssirimgh tawada ifsusn d idrfan ughdnin gh igr n taskla lli tkrzt s w amud n tayri tssu ttn s urin n ul nk.
Zund Rbbi ann annigh gh tiwallin n tmghart llid ikmurn ar amnid nk,xtallid wiyin tijijt tskrt tazdught gh ul nk,xtallid izdan ampadal n umdyaz s taghrarin n tumrt,tamghart ann lli mi nn annigh Rbbi gh tiwallin ns,tayri idusn illan gh uswir yattuyn!!!Nttat d umdyaz ar asn ssirimgh tumrt f tumrt f tumrt


text:
AmennuY umaziY si 1949 ar 2001 irfed it Uqvayli. Γef yisem n ImaziYen d tirni i immeslay, i issuY xas akken nutni ur asen nesli ara aṭas aṭas. Ula d tafsut is n 80 issawal-as Tafsut ImaziYen.
Aqvayli iḥsa d akken amezruy d iẓuran sduklen-t netta d ImaziYen nniḍen u ihsev iten d atmaten. Urjjin issuter kra i yiman is ijja ten nutni. Izga issidir di tirga t ijjan, t ifuten ass mi illan ak ImaziYen ttmeslayen yiwet n tmeslayt. Tallit n ugellid Masensen neY n mmi-s Yugurten. Ulac tin ur yuqim ara akken ad d-yerr ussan nni n yiseY. Iruḥ am akken ittu ayen nniḍen. D aya kan id-illan gar wallen-is.
Si tafsut taverkant d wayen iḍran d Iqvayliyen, isuḍ-ed waḍu n tnekra. Tlul-ed tmuYli nniḍen. Am akken yuki uqvayli d yiman-is. Ivda ihi Uqvayli ameslay Yef yiman is. Ildi allen is iwala tilawt. Issali-d imussuten n timanit d unavaḍ uâḍil.
Assa nedda amecwar. Nuẓa aṭas ar zdat almi nessutur azarug i tmurt nneY.
Maca tanekra yagi neY aveddel n tmuYli n Uqvayli tḥuza ImaziYen nniḍen. Am tiYri deg ifri, tettara aYlaYal. Ḥusen i yiman nsen ImaziYen nniḍen am akken iman nsen id-qqimen. Imi Aqvayli ilha d yiman is, ulac win ittmeslayen fell asen. Dacu ara uqmen tura ihi? Ad ssusmen, ulamek! Ad qqimen ulamek!
Imi deg iqerray nsen teẓẓa yagi taâeqqayt umennuY imi zgan ttmuqulen deg Uqvayli mi ittnaY, refden ula d nutni avrid umennuY Yef yiman nsen. Innulfa-d umussu n timsmit ar Icawiyen d win Icelḥiyen d win Irrifiyen. Ekkren Imẓaviyen diYen ad erren tiyita i Icâembiyen iten ikkaten aṭas ayagi. D Itargiyen kan ur nerjji yiwen. Aṭas aya d nutni d aveckid Yef tmurt nsen.
Aqvayli ihi xas ilha d yiman is assa, issaweḍ ijved ar zdat ImaziYen s umata. Iḥars iten ad izmiren i yiman nsen. Idegger iten ar timanit xarttum deg umennuY Yef izarfan d iYerfan nsen.
ZiYen tezmreḍ ad teṭfeḍ afus i umdan xas tezziḍ as s uârur.


text:
Marine Le Pen
Marine Le Pen (tlul s yisem n Marion Anne Perrine Le Pen deg wass n 5 Ɣuct 1968 deg Neuilly-sur-Seine), d tameṭṭut n tsertit tafrensist yerna d tabugaṭut. D yelli-s n Jean-Marie Le Pen, aselway aqbur n ukabar n afrensis n Front National (FN - Tirni Taɣelnawt) yerna d nettat ay d-ixelfen baba-s deg wemkan-a deg Yennayer n 2011.
Marine Le Pen tekcem ɣer ukabar n Front National deg 1986. Deg 2000, teqqel d tamaslaḍt (membre) deg Useqqamu n Usselkem (Conseil exécutif) n ukabar-a, sakkin, gar 2003 ed 2011, teqqel d tanmazult n uselway (vice-présidente) n ukabar. Marine Le Pen teqdec daɣen d tamaslaḍt deg yegrawen n tmiwa n Fransa: gar 1998 ed 2004, tettekka deg Useqqamu Awaẓi (Conseil régional) n Nord-Pas-de-Calais, gar 2004 ed 2010, tettekka deg Useqqamu Awaẓi n Île-de-France, sakkin, deg 2010, tɛawed tettwafren d tamaslaḍt deg Useqqamu n Nord-Pas-de-Calais. Le Pen tettekka daɣen deg useqqamu n tɣiwant n Hénin-Beaumont (deg agezdu n Pas-de-Calais) gar 2008 ed 2011.


text:
1- a ymazighen ssalam n'rbbi ngh fllawen
2- azul n bab ngh fllak iga awal immimn
3- ad ur tmhlt ayamazigh awal nk
4-ad-t ur ttut ur sisn trêbbit arraw nek
5- tarwa n tmizar negh imazighen kullu kwen.
6-ar agh isndam walli yuddêrn arraw nes.
7-ur as mlin awal amazigh at t isn.
8- igh tid iwin a yzêr lblad a yssen lasêl.
9-ihêrm mas ijmàa d lfamila nes.
10-Igh gig illa ssiàr ig ak gh tasa nek.
11-àawen agh ak nàawen a njenjm tawuri negh.
12 – assul ur ihêgr yan amazigh igh isawl.
13 – max ma iyi ed iflen awal ad lli sawalgh
14 – urd n gguri ghar ghassa ad agh sndamen
15 – ur gis làib an sawl nazzl f lâaq negh
16 – ura helli nadr ighwrâd ayyi srwaten
17 – uhuy itamma ssêbr ghikad ur agh issufgh
18 – ur giga lginunt ad agh mzzln ikurayn
19 – afhim ak nsaqsa waxxa gigh amr lunt.
20 – ya weririn a ysawal mad as isawaln.
21 – igh ka tlhit d ixf nek tadrt iwaln nek.
22 – ma yran assitun sawln ad ak inna àaql.
23 – arja f llah tlekm yyid ilada tafukt.
24 – wanna iran ad yili wadû ra-t issayl
25 – ghakud an ar ad gin izênzâren tifawt
26 – rad sul ibayn lhâq awida ten ssentalen
27- han awddi ssiàer ira tuggas t-tamunt
28 – igh tella ttifaq tikssâd ura tillint
29 – ur jju yakw issiwid ulgwmâd Iàisawiyen
30- wanna ingha ssiàr igh igwez akal yyilihêt.
31 – igh ak yyiwi yat tgudî ar ed iffal mrawt
32 – ur gitnegh illa ssêbr bzziz asa sawalgh
33 – yuf dari wawal ad amazigh kra ttâafgh
34 – igh fllasen mmutgh ur ihul rrûh inu
35 – sidi rebbi àawenat agh ad afgh tifawt.
36 – niwi tiwizi n wawal n gasnt nniyet
37 – ghinna kkigh ayyi ur iàdem rebbi tilila nes
38 – a wer tawit a lmut wida gh illa ssiàr
39 – ar kigh n smda rrja i wida ra ssul nefl.
40 – may ran ad agh ibdû iskr gigh igharasen
41 – nga imuslmen namn s rebbi lli yagh ixlqen
42 – sidi rebbi jjnejm aghrrabu lbhêr llasn
43 – imma ssekka cman difir ad asnt islhên
44 – ay hûkku uzzal wayyâd ad nghen tanigt
45 – han akal n Sus gagan ad as ur ifaqn
46 – acku kullu lawliya n rebbi ka as iàmr.
47 – yan gisn yyiwin tagat iberra rrâht.
48 – issan-t is agh ed ifel nnabi negh lusîyt.
49 – wayyak lhûbb llwatân ad ak ur ifelt.
50 – acku han iga gh liman iga gh tmuslmt
51 – yan gh ur illa ssiàr asid ajnwi ghers asen
52 – wanna gh ur illa nbrrat ad is mmaqargh
53 – han lmalik ngh iga lmdêrst llàilm
54 – istahlla ad as takkat lbal igh isawl
55 – ad agh idum rbbi agllid negh iclhîn
56 – yan agh ur irin mayyi ssugren igh isawl


text:
War
بدون
Ur ḥemmleɣ ad lseɣ irkasen war iqaciren – Je n’aime pas porte de chaussures sans chaussettes – No me gusta usar calzado sin calcetines – لا أحب أن أرتدي حذاء بدون جوارب
War apaspuṛ, d awezɣi ad yeffeɣ yiwen seg tmurt – Sans passeport, il est impossible de sortir du pays – Sin pasaporte no es posible salir del país – بدون جواز سفر، من المستحيل أن يغادر أحد البلد
Zemreɣ ad ɣreɣ war tisekkadin – Je peux lire sans lunettes – Puedo leer sin gafas – بإمكاني القراءة بدون نظارات
Log in to post a comment.


text:
Tagi d yiwet n teqcict, tluled tamelsit (innocente) am yal llufan id yeldin allen-is di tmurt n lanjiri. Ay acḥal tecbeḥ, s teksumt taleqqaqt, s tqemmuct tazuggaɣt, d tcebbubt tareqqaqt...
Niqal d aqcic i ttraǧun imawlan ad ilal, imi timɣarin akk n taddart (si sstut ar weltma-s) urgant d aqcic ad ilalen. Di leɛwayeḍ nnsent, uqbel ad lal teqcict ttargunt "timeḥremt", ma d taqcict agi atan tluled s userwal, a lɛar i cuban wa !!!
I tura amek ara xedmen imawlan-is ? Heggand ikerri, ɛerḍen-d medden, yuzzel wawal d aqcic ad ilalen, finalma daɛwessu agi txedmasen "ptipu" !!! tagi tebda-tent-id seg asmi d lul dɣa ! Ihi akka, ass nni, ččan, swan, rwan medden. Xas akken ur uɣen ara tanumi ad ččen lweɛda n teqcict, maca m ad yenṭeq uɛebbuḍ, ruḥ kečč inas "ccccc't" !!!
A nnaɣ a taqcict, iḥdiq amma tzewǧeḍ
ɛeddan wussan, ḍefren wuḍan, taqcict ur d tugri d llufan. ɣef mraw (10) iseggwassen taqcict tageswaḥt tettazzal deg uxxam, tetturar, tettaḍṣa, teɛmer axxam. Ass nni n lǧemɛa, mi tella tetturar deg uxxam terkeḍ lxiḍ nni n trisiti, teɣli af uxenfuc, tegla s tiliẓri nni n "ɛam deqyus" ar lqaɛa. aaah ya ssiɛqa ! tufa-tt-id yemma-s, ay tečča aṣebbaḍ ass nni, yerna acu yettraǧun taqcict, m ad yekcem baba-s si lǧamaɛ... Teqqim temcumt tesxenfer di tesga tettru, yemma-s tettmeǧǧid, la s teqqar "10 isegwasen aya m qqareɣ ssers iman-im, limmer iy-d-tselleḍ, tili maci akka, a daɛwessu tebɣid ad-t-sengreḍ axxam agi". Atan ikecmed baba-s nni amcum, yufad akken lḥala, yeṭṭef aqerruy-is, ur inuda ara ad yefhem, yeɛna-tent di snat s tiyita. "Tebɣamt ad-iy-tesderwcemt, ugareɣ azger ayen d ttɛebbiɣ ar wexxam, ka yella w ass kerzeɣ di berra, kunnemti tebɣamt ay-texlumt af tikelt !!!" yuɣal ar teqcict nni "ma d kemm, inɛaddin baba-m (ur ifaq ara d iman-is ig rgem), limmer d aqcic id tluleḍ tili ad semmḥeɣ, maɛna bla jeddi-m ar d am serwuɣ lemrar !!!"
Limmer meqqar t-teddu tiliẓri nni, ahat teḥḍer ula i la 2eme guerre mondiale, imi teččerčef akk, maca ass nni tuɣal d tiliẓri s ccan-is. Ihi, argaz m id-yessufeɣ akk demmar-is, yeddem lqecc-is, yeffeɣ ar lqehwa anda ad isgunfu imi d iɛebba am wezger akk annect demmar nni ig sserwet di lḥalaqa ar wexxam...
Deg uxxam, tameṭtut nni tekker, ad tettgalla deg yelli-s, "twalaḍ tura, ayen d txedmeḍ ad txellṣeɣ idem, a tamerkut, kker syinna tura, turay-i daɛwessu inem... atg.". Ad-s-tiniḍ maci akk taɛebbuḍt-is itt-id-yurwen.
A nnaɣ a taqcict, iḥdiq amma tzewǧeḍ
Mraw (10) iseggwasen nniḍen ɛeddan, ḍefrend lemḥan. Taqcict tuɣal d tameṭṭut, imawlan-is medlen-d fell-as tabburt. Tilemẓit tufad tilelli ines ala deg idlisen nni is-d-ttak tǧarett-is. Ay acḥal i tɛawez uḍan, teqqar, tettargu, ay asm ad yas win tettraǧu, ad ldidnt tebbwura, ad tẓer timura, ad tesrifeg sennig tilisa. Taqcict tezga deg tirga ines, am yal taqcict n 20 iseggwasen, ur teẓri ara d acu d tudert, ala tin kan tessen ger ukuz (4) leḥyuḍ. Cwi kan tnesred tafat si ṭṭaq, imi d ḍal, twala ifrax, twala igenni, tizzegzewt, iṭij, itran d waggur... teẓrad daɣen zzin, win ittakuren tamuɣli, twala win turǧa acḥal aya, xas akken netta ur tt-id iwala ara.
Aaaah, teqsittid tayri, taqcict tamcumt tekkuli ur tessin ula d isem wergaz agi, ay acḥal tessarem ad-tt-id iwali. D netta, teẓra d netta, win ad tt-iḥemmelen akken id t-ḥemmel ula d nettat, ay acḥal tessarem ad idiren di sin i lebda, i lebda...
Maɛna baba-s maci akka ig ttwali timsal, yebbwiyas-d argaz bu tcelɣumin, akken ad-tt-yaɣ. ɣures dayen tefra, im is-d-isɛedda lullu s ddaw ṭabla. D acu tessen di tudert teqcict agi ? Iḍelli kan id tlul. Ma d baba-s, iiiiih, yessen, yerna yeqfez ! yelmeḍ deg ɣerbaz n tudert, maci win n lfesti a sidi ! Netta ig ẓran ayen yelhan i yelli-S...
Annaɣ a tirga ḥlawen, ay aqcic i d iɛeddan zdat wexxam, a lawliya ṣṣalḥin, anwa deg-wen ara ysellken taqcict agi si zzwaǧ n tmara ? Tessawel ulac w id yerran, am baba-s am yemma-s, as tiniḍ assen nni ɛɛuzgen.
"Imi akka ad nɣeɣ iman-iw !", teddem-d lmus, tɣil ad iḥninen fell-as, tessaweḍ-it ar temgerṭ-is, tennay-asen "wagi d ass inu", yergagi ufus-is, tettru tiṭ-is, ur d tesris ara lmus af teksumt-is mi tḥulfa i baba-s yjebd-itt-id seg cebbub. "A lɛar iɣ-d-bbwid ar wexxam, tebɣiḍ ad heḍren fell-aɣ medden". Yessexnunes-itt akk di lqaɛa. "tagi d tudert-iw !" is tenna, limmer meqqar ur d rni ara awal-a ! yedm-itt-id amzun d taɣawsa, icudd-itt ar wussu, akken itcuddun iderwicen, tebra iw meṭṭi yal iḍ, m id yusa nadam, tgen s iɣimi.
A nnaɣ a taqcict, iḥdiq amma tzewǧeḍ
Ass nni i deg tedda, ulac win ur nesli ara, yelha m ad tecbeḥ tislit, maca yifit ma cebḥen imawlan-is, ladɣa m ad azzlen idammen deg iḍ nni, nettat maci kan iy dammen id tebra, ula d imeṭṭi ur tcuḥ wara. Akken ad teffer anezgum, teqqar kan "ttruɣ imi cedhaɣ baba d yemma", nettat teẓra zwaǧ icban wa, am "transfert" nni n imeḥbusen, si lḥebs ar w anda i ttɛelliqen imdanen (la potence).
Ma d argaz nni itt-yuɣen yeḥḍer umrabeḍ, tettwali deg-s baba-s, as-tiniḍ d netta. M ad-tt-yennal tettemɛuqqud amzun d baba-s id tt-yennulen. Fiḥel ma nemmeslayeḍ af tlewsatin, af tnuḍin, d temɣart. Tettḥulfu iman-is am tyaẓiḍt di tlemmast n wuccanen. Werǧin tessuter ad tidir akka.
Teṭṭef tlemẓit tasga, tettxemmim amek ara texdem. Mraw wussan ɛeddan, atan tura yebbḍed lawn. Tebda tettiḥnin ar wergaz-is, ayen t-ixuṣṣen a t-id-yaweḍ, tettmeslay ides, tetekks-as lxiq, teccufuy as aqendur, almi dayen qrib ad isrifeg. Teqqar-as "ih ziɣen ulac akk w ik yifen di taddart agi", netta simmal teqqar-as akka, simmal yettzuxxu.
Yebbwas tennay-as "ay argaz, yaɛni tura kečč ig ifen akk irgazen n taddrt, mazal teteddud af uɣyul ? tenna-y-id "ḥlima n tala" mmi-s nni n umeqran yebbwid takerrust lɛali, tazeggwaɣt taleggaɣt, m ad iɛeddi yes ala aɣubbar ig ttaǧǧa deffir-s". Ula d netta dɣa yennay-as "Tesɛiḍ lḥeq ! mmi-s nni n leḥram, iban yukritt-id ṭṭunubil nni, imi ula d nekk yukr-iyi. Ih, cfiɣ am ass-a, ass nni i deg nemlal di lqahwa, rḍel-ɣas alfrank (10da) akken ad isew lqahwa, ar ass-a ur d yerri ula d duṛu ! mmi-s leḥram !".
Argaz agi bu tcelɣumin, yettwa-ssen di taddart, d netta i d amcḥaḥ "number one" akk di taddart, medden akk qqaren yeggan af tsumta n yedrimen, maɛna ur tettafeḍ ula d duru deg wexxam-is. Seg mi ig faq i "lizintiri", yettarra-ten akk ar lbanka, akken ad frurxen. Taqcict nni tennay-as deg awal-is "twalaḍ ! amakwar am winna yesɛa "mirsidis" kečč t-tedduḍ af uɣyul ! nekk ɣileɣ ulac wa k-yezwiren ar wannect agi". innay-as "susem ! suem, tura, ruḥ awid lqehwa".
Tessusem tebbwiy-as-d lqahwa, maɛna awal nni id tenna yezdeɣ allaɣ n bu tcelɣumin, yennay-as "amek nekk lḥaǧ flan, mmis n flan, mmis n flan, yif-iyi umakwar nni mmi-s umeqran?". Niqal teṭfi-t tawla iḍ nni, yeqqim kan yettmeslay weḥdes, yegguma ad igen. Ur ɛeddan ara 3 wussan, yessawled wergaz nni i tmettut-is "wa dddaɛwessu, azzel sebbw-iyid taḥbult n weɣrum, ad subbeɣ ar tizi wezzu". "yirbaḥ ay argaz", truḥ temcumt tssubw-d taḥbult s lferḥ amuqran. Tennay-as "acu ad-txedmeḍ aɛni?" yerra-yas "maci d ccuɣl-im !" nettat teẓra akk acu yellan, ziɣen iragzen agi ulac deg-sen...
Tameddit nni, m id yusa yebbwid acekkar annect ilat, yefrit di yiwet n "ččexna" akken. Nettat terra iman-is ur twala acemma, maɛna tḍefri-t s wallen. "a lferḥ inu. ass agi ad frunt fell-i" id tenna iy-man-is. Thegga-yas-d imensi, yečča, yerwa, iruḥ ad igen. Teǧǧa-t almi yebda ycuxxer, tekred am tewkilt. Teddem acekkar nni, tebbwi aɣyul nni, terwel. Deg ubrid tḍal ar ucekkar nni tufa maci amelyun, maci sin, tufa ayen yakk ur tzmir ad teḥseb n imelyan. Tefreḥ, tǧelleb ar igenn s lferḥ, ula d aɣyul nni iḥulfa yes, imi yefreḥ ula d netta, ladɣa mi tenɣes fell-as tɛebga. "Abrid ar tmura ibeɛden ! err ay aɣyul ! Ma d tura, ala kečč i sɛiɣ, tifeḍ ɣuri kra yellan !"
Teḥdeq almi tezweǧ ! Niɣ akka ?
yir.taqcict@imyura.net


text:
Nger imirn zulnin s tadhfi n tzmi, aghd tmmghi, tg tawwargit tawraght, ar tssnfal initn i tghrma n udm inu, tklu imudal n unnli inu, tsmmghi laz n tayri, mmnsgh s rs, tsmmghi tizi nw, tsmmghi tazdught inu, trz iwtta n imirn n tlalit ns.Tzuzzr tifiras nsn, tffer iskkiln n talla nw, tsku tanwalin g igidar n unghubu, tagwl gisnt tighwmas n igider n Ounamir d yat tzrurt tac-hbunt, ari yyi ttara turarin n usdlfu, tsshsu yyi qac qac… tals iyyi s ugerdh ns I tlalayt n idmarn ns, thbu flli timnirin n tmdhlt n Marur ger uffan ns, ar zrragh inaghan… tamlla n tajjigt fllak a Marur. llasn igidar n unghubu a tajjigt n unghubu, …ar itthar w-afar n jaj inu, dat n inzarn n unbdu ns, ar slmacgh taghart n itran inu, s waskarn n ughiluf, d w-askarn n Marur immutn ger uffan n tmirit inu, timnghit n Marur. gawrgh, g igidar n unghubu, ar smaraygh ighasan n tmktit s igidi n imal n tayri… gegh am lhzzan g ifri n tzilla, ar ssnwagh tizilla s usrghu n ukwttay, tad inwan, tad izlfn, tad ijdrn, ciccigh tnt i tayri tamalazt ger ifassn ns, tg tmirit inu, taguri tawlawalt g umawal n usmmgru… idder ujrubbj inu tafsut n izri ns, gawrn imula n unufl inu, saggwmn umiyn n Unamir d Rumyu d imarayn id war tamagit, gernt tallasin n unufl gnt asddul f uzmummg n tmirit inu, tettr taguri s tutlayt ns igrsn, gnt twinas ns allas n tallasin, tfss, ig ufssa ns azwag … amuddu s war adghar … g umuddu ns, tiwwl inzgam inu, tssfugl timyura ns, gegh imsswi n inagan n tmghra ns… igi fad tazult, ar ttirirgh… ssfuglgh assagh n tmirit inu… zmmzdagh askkil ns amzwaru g isni n twwargit inu… gegh amghar s yan uskkil . Z . amugh I wefra, … ar frrugh I tqbilin … frugh arraten… timyurin n tmirit inu qqennt, gant amzruy, amzruy ittyuran g imirn zulnin s tadhfi n tzmi… g ugens n umzruy ns agh tiwwl inzgam inu…taru disn iskwla n Tanirt d Julyit.
Zehra, Tajjigt n yan w-ul: timnghit n Marur.
Comments
-
AYYUZ NEK TFULKI TAGHARAST NEK GH TIRRA NTULLIST
AYYUZ NEK
-
ayuznk awma tanmirte nk fmayad liyakhd torit
-
Ayyuz nk a mass f tallast ad nk bahra ifulkin..
ayyuz.
-
ayyuz mass, tiguriwin n tmdyazt ittyaran s tullist!
-
tanmmirt nk awma, hat tssusmakh bahra tllist ad nk
nssitim ak annaz ighudan g tgharast ad.
ayyuz ayyuuz ayyuuuz awma
s dat


text:
Tamacahut n Mḥend uccen
Amacahu…..
Tagi d tamacahut n Mḥend uccen. Ihi yiwen wass yella iteddu d wevrid is, yesṭerwis di teẓgi dacu ara yaf ad t yečč. Cwiṭ am acemma iwala yiwen yesɣi d warraw is di lɛec n sen, yersen ɣef yixef n ttejṛa.
Ihi yerfed aqerru yis yenna yas i yesYi nni: “Ad iyi d ḍeggreḍ yiwen deg warraw ik, neɣ a d naliɣ ad kwen eččaɣ irkweli.Isɣi nni yevda yettergigi, yuggad ɣef arraw is, maca yegguma ad as yaɣ awal.
Ihi Mḥend uccen yerra iman is yerfa, iɛawed yenna yas:
« A y amcum, ad i yi d ḍeggereḍ yiwen deg warraw im, neɣ ad n aliɣ ad kwen eččaɣ akken ma tellam ».
Ihi isɣi nni yuggad Yef warraw is, iḍegger as d yiwen degsen. Isi t id yeṭṭef irefd it yenna yas i yesɣi nni : ” Ur taggwad, ad tawiɣ kan akken ad as slemdeɣ tiṣurtin n ddin ineslem akw ad as iselmed taɛravt.
Azekka nni hatan yuɣal d, yeqqim ddaw ttejṛa yeqqar as i yesɣi nni :
« Ad i yi d tḍeggreḍ yiwen deg warraw ik, neY ad n aliY, ad kwen eččaY irekkweli ».
Xas akken yuggad it, maca yumen it ladYa iḍegger as d yiwen deg warraw is.
Akken akenni yal avrid mara d yas Mḥend uccen ad as d iḍeggeṛ yiwen deg warraw is, armi s d yeqqim yiwen d aneggaru.
Akken d tameddit n wass yevda yetṛu, ar yettlumu deg yiman is, yeqqar :
« I tura, amek ara xedmeɣ, azekka ad d yuɣal Mḥend uccen ad aɣ yečč irkweli » .
Cwiṭ am acemma atan ieedda d wewtul n lexla, akken i t iwala yetru, yekker yenna yas:
“Dacu akka i k yuɣen a gma isYi, ayen tetruḍ? Isɣi yeḥka yas id ayen yeḍran yid s, awtul nni n lexla imuqel it yenna yas:
“A y aɛeggun, a y ungif, ikkelx ik, anda akka i teẓriḍ uccen yettalin Yef ttejṛa! Aha tura sefḍ imeṭṭawen ik, ad k weṣiY dacu ara s tiniḍ azekka mara d yuYal.
Azekka mara k d yini “deggeṛ iyi d yiwen deg warraw ik, neɣ ad n aliɣ ad kwen eččeɣ akken ma tellam” ini yas: “Ali d ma tzemreḍ ad d taliḍ”. Maca eṭṭef kan deg wawal ik.Yur k ad taggwadeḍ.
Azekka nni cwiṭ am acemma atan yewweḍ d Mḥend uccen, isers iman is ddaw ttejṛa, yevda yecennu: “Ad i yi d tḍeggreḍ yiwen deg warraw ik, neɣ ad n aliY, ad kwen eččaɣ irekweli”
Ihi isɣi nni yerra yas id : ” Ali d ma tzemreḍ ad d taliḍ” . Yekker Mḥend uccen yenna yas : “Ay amcum, ad jelveY, ad n aliɣ, ad kwen eččaY irkweli”.
Xas akken yugga d it, isYi nni yemekta d ayen i s yenna wewtul n lexla , yerra yas id: ” Ali d ma tzemreḍ ad d taliḍ.”
Ihi Mḥend uccen iwexeṛ iman is ɣer deffir ijelev yeɣli d ɣer lqaea! Iɛawed avrid wi ssin, ijelev yeɣli d ɣer lqaɛa!
YuYal akken iwala isɣi yeṭṭef deg wawal is, yeṭṭef avrid is iṛuḥ ad isṭerwes anda nniḍen.
Ezrin akken kra n wussan, yuɣal yesɣi nni amcum yevda icedha arraw, yevɣa ad ten iẓeṛ.
Mi d tameddit n wass, yevda ala yetru yeqqar as: “Wisen amek i teḍṛa d warraw iw, aqli yi cedhaɣ ad ten eẓṛeY!”
Cwiṭ ama acemma, yusa d wewtul nni n lexla yenna yas:
“Acu i k yuYen akka diYen a gma isYi, acuYer akka i tetruḍ?”
Ihi isɣi yerra yas id: “Aqli yi di yir wukud, cedhaY arraw iw, acḥal aya ur ten eẓriY”!
Armi t iɣaḍ yesYi nni, yekker yenna yas: “Aha tura ṣefḍ imeṭṭawen ik, azekka, ad neddukkel ad nṛuh Yer Mḥend uccen ad nḥettem felas ad ak ten i d yerr!”
Azekka nni, eddukklen eṭṭefen avrid n sen, ṛuḥen ad qelven Yef Mḥend uccen. Cwiṭ am acemma walan t la d iteddu Yer sen. Yekker wewtul nni n lexla yenṭeq ar ɣurs yenna yas:
“A Mḥend uccen yewweḍ d wakud akken ad as d terreḍ arraw is i yesYi” Dayen tura ad yili lemden tisuṛtin n ddin! Mḥend uccen iwala dayen yetwaḥres, yekker yerra yas id:
” Aten id la lemden tasuret taneggarut, aset d azekka ad asen teslem!”
Isɣi nni yeǧuǧeg d wudem is, yecmumeḥ d cituḥ. Cwiṭ am acemma segmi ruḥen, Mḥend uccen yeddem d tagwlimt iṣelḥ as tament iɛelq it zdat tewwurt n txelwit is.
Yezri yiḍ, azekka nni, isɣi akw d wewtul n lexla ṭṭefen avrid n sen srid ɣer txelwit n Mhend uccen. Akken kan i d asen yesla yeddem d aeekkwaz yezwi tagwlimt nni, dɣa izan nni i yetetten tament nni i s yeḍla evdan tbbezwizen rewelen sya wesya, yekker Mḥend uccen yenna yas :
“Selt asen kan, aten id la lemden tasuret taneggarut, garaɣ kra n wussan tzemreḍ ad d taseḍ, ad ten tawiḍ.”
Ihi , isɣi nni ameɣvun d wewtul nni n lexla ddan deg wawal is , mi zrin kra n wussan eṭṭefen avrid n sen ɣer txelwit n Mḥend uccen. Winna, akken kan yesla yisen la d teddun yekker yerwel. Akken wweḍen ɣer txelwit n Mhend uccen kecmen ɣer daxel, afen t d tilemt, Zzin as d, afen afaggu n yeɣsan di tekwat, netta ziɣ yečča ten! Ihi isɣi nni ameɣvun yetru, ar yettlumu deg yiman is, ma d awetul nni n lexla zik i si faq, yeẓṛa dayen yeččan ten.
Ihi awtul nni n lexla iḥelel akw isɣi nni, yuggul as ar d erren ttar. Qqimen akken armi d tewweḍ tegrist yessawel as wewtul nni n lexla i Mḥend uccen, yenna yas:
« Azul felak a Mḥend uccen, netta yeẓṛa t iḥemel aṭas tiYexsisin :
“Yya d ad tedduḍ yidi ad ak emleɣ anda ara teččeḍ tivessisin, taneqwlet n Veleajut tewwa tenhel” Ihi Mḥend uccen yedda yid s ad iwali taneqwlet agi i d yefkan tivexsisin di tegrist
Akken wweḍen,yenna yas wewtul n lexla maca akken ad tzemreḍ ad ten eččeḍ ilaq ad tcuddeḍ tajeḥnit ik ɣer ufurk n tmeɣrust. Ulamma iwala lexla nni maca deg wakken yeḥrec, iruḥ yessawel asen d akw i wuccanen yellan di tezgi yeqqaren asen:
Yyawt d ad teččem tivexsisin yewwan di tegrist , taneqlet n Velɛajut tewwa tenhel.
Ihi uzlen d akw wuccanen, cudden tijeḥnaḍ n sen ɣer ifurkan n tneqwlet vdan la tetten tivexsisin. Cwit am acemma atan yewweḍ d Velɛajut s uɛekkwaz is, nitni ttun tijeḥnaḍ n sen twacudent ɣer ifurkan n tmeɣrust, jelven d akw, rewlen ɣer tezgi.
Deg wass n uɣalen akw d iqeṛmaḍen. yiwen ur yezmir ad iɛqel Mḥend uccen garasen, maca ula d Mḥend uccen yuɣal d aqermaḍ n jeḥniṭ
Ihi mi tfuk tmacahut agi dacu ara sen nini i yeqvayliyen d teqvayliyin :
Deg wukud ayagi aqesḥan i deg nella ḥadret ɣef warraw n wen ur ten ettaket ara ger yir ifassen, llant tdukkliwin i yeselmaden Taqvaylit ur ten ettaket ara ɣer tisuda neɣ iɣervazen n taɛravt tineslemt ara asen yerwin allaɣen n sen
Sya ar nesiweḍ ad d nawi awanak nneɣ ḥadret arraw n wen !
Afud i iggerzen!


text:
Si Wikipedia, tasanayt tilellit.
Jump to navigation
Jump to search
Afaylu agi yusad seg : Wikimedia Commons. Ahat yeseqdec deg isenfaṛen nniḍen.
Aglam-is ɣef asebter n aglam ye beqqeḍ ddaw-agi.
This photograph shows a detail of an object or artwork (click here for other views of the object)
Amazray n ufaylu
Senned ɣef yiwen azmez d usrag iwakken ad ẓṛeḍ afaylu aken yella deg imir nni.
Aseqdec n ufaylu
4 isebtaren agi teseqdacen afaylu agi :
Aseqdec n ufaylu amatu
Iwikiyen-agi-nniḍen seqdacen afaylu-agi:
- Aseqdec ɣef fr.wikipedia.org
Afaylu agi, yesɛa tilɣa tisutay, ahat d-tamsaknewt id ernan tilɣa agi. Ma afaylu yebeddel seg addad-is amezwaru, ahat kra n tilɣa ur zemrent ara ad illint d-timekdant s-ufaylu amiran.